title: 2010/577/ΕΕ: Απόφαση της Επιτροπής, της 28ης Σεπτεμβρίου 2010 , για την περάτωση της διαδικασίας αντιντάμπινγκ σχετικά με τις εισαγωγές ορισμένων τύπων τερεφθαλικού πολυαιθυλενίου καταγωγής Ιράν, Πακιστάν και Ηνωμένων Αραβικών Εμιράτων και για την αποδέσμευση των ποσών που έχουν κατατεθεί ως εγγύηση μέσω των προσωρινών δασμών που επιβλήθηκαν

text:
               29.9.2010

               EL

               Επίσημη Εφημερίδα της Ευρωπαϊκής Ένωσης

               L 254/40

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 28ης Σεπτεμβρίου 2010
   για την περάτωση της διαδικασίας αντιντάμπινγκ σχετικά με τις εισαγωγές ορισμένων τύπων τερεφθαλικού πολυαιθυλενίου καταγωγής Ιράν, Πακιστάν και Ηνωμένων Αραβικών Εμιράτων και για την αποδέσμευση των ποσών που έχουν κατατεθεί ως εγγύηση μέσω των προσωρινών δασμών που επιβλήθηκαν
   (2010/577/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 9,
   Κατόπιν διαβουλεύσεων με τη συμβουλευτική επιτροπή,
   Εκτιμώντας τα ακόλουθα:
   A.   ΔΙΑΔΙΚΑΣΙΑ

   1.   Προσωρινά μέτρα

               (1)

               Στις 3 Σεπτεμβρίου 2009, με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2), η Επιτροπή ανήγγειλε την έναρξη διαδικασίας αντιντάμπινγκ σχετικά με τις εισαγωγές στην Ένωση ορισμένων τύπων τερεφθαλικού πολυαιθυλενίου («PET») καταγωγής Ιράν, Πακιστάν και Ηνωμένων Αραβικών Εμιράτων («οι ενδιαφερόμενες χώρες»). Την 1η Ιουνίου 2010 η Επιτροπή επέβαλε, με τον κανονισμό (ΕΕ) αριθ. 472/2010 (3) («κανονισμός για την επιβολή προσωρινού δασμού»), προσωρινό δασμό αντιντάμπινγκ στις εισαγωγές ορισμένων τύπων τερεφθαλικού πολυαιθυλενίου καταγωγής Ιράν και Ηνωμένων Αραβικών Εμιράτων.

               (2)

               Η διαδικασία κινήθηκε ύστερα από καταγγελία που υπέβαλε στις 20 Ιουλίου 2009 η Polyethylene Terephthalate Committee of Plastics Europe («ο καταγγέλλων») για λογαριασμό των παραγωγών που αντιπροσωπεύουν το μεγαλύτερο μέρος, σ’ αυτή την περίπτωση πάνω από το 50 %, της συνολικής ενωσιακής παραγωγής τερεφθαλικού πολυαιθυλενίου.

               (3)

               Όπως ορίζεται στην αιτιολογική σκέψη 11 του κανονισμού για την επιβολή προσωρινού δασμού, η έρευνα για το ντάμπινγκ και τη ζημία κάλυπτε την περίοδο από την 1η Ιουλίου 2008 έως τις 30 Ιουνίου 2009 («περίοδος έρευνας» ή «ΠΕ»). Η ανάλυση των τάσεων που απαιτήθηκε για την αξιολόγηση της ζημίας κάλυψε την περίοδο από 1ης Ιανουαρίου 2006 έως τα τέλη της ΠΕ («υπό εξέταση περίοδος»).

               (4)

               Στην παράλληλη διαδικασία κατά των επιδοτήσεων, η Επιτροπή επέβαλε, με τον κανονισμό (ΕΕ) αριθ. 473/2010 (4), προσωρινό δασμό αντιντάμπινγκ στις εισαγωγές ορισμένων τύπων τερεφθαλικού πολυαιθυλενίου καταγωγής Ιράν και Ηνωμένων Αραβικών Εμιράτων.

         2.   Επακόλουθη διαδικασία

               (5)

               Μετά τη γνωστοποίηση των ουσιωδών πραγματικών περιστατικών και του σκεπτικού βάσει των οποίων αποφασίστηκε η επιβολή προσωρινών μέτρων αντιντάμπινγκ («κοινοποίηση των προσωρινών συμπερασμάτων»), αρκετά ενδιαφερόμενα μέρη γνωστοποίησαν γραπτώς τις απόψεις τους σχετικά με τα προσωρινά συμπεράσματα. Τα μέρη τα οποία το ζήτησαν, έγιναν επίσης δεκτά σε ακρόαση.

               (6)

               Η Επιτροπή εξακολούθησε να αναζητεί και να επαληθεύει όλες τις πληροφορίες που έκρινε αναγκαίες για τα οριστικά της συμπεράσματα. Οι προφορικές και γραπτές παρατηρήσεις που υπέβαλαν τα ενδιαφερόμενα μέρη μετά την κοινοποίηση των προσωρινών συμπερασμάτων εξετάστηκαν και, όπου κρίθηκε σκόπιμο, τα συμπεράσματα τροποποιήθηκαν ανάλογα.

               (7)

               Όλα τα ενδιαφερόμενα μέρη ενημερώθηκαν για τα ουσιώδη πραγματικά περιστατικά και τις εκτιμήσεις, βάσει των οποίων επρόκειτο να συσταθεί η περάτωση της διαδικασίας και η αποδέσμευση των ποσών που καταβλήθηκαν ως εγγύηση υπό μορφή προσωρινών δασμών («τελική κοινοποίηση»). Επίσης, τους δόθηκε προθεσμία εντός της οποίας θα μπορούσαν να υποβάλουν τις παρατηρήσεις τους μετά την εν λόγω κοινοποίηση.

               (8)

               Εξετάστηκαν οι προφορικές και γραπτές παρατηρήσεις που υπέβαλαν τα ενδιαφερόμενα μέρη και, κατά περίπτωση, τροποποιήθηκαν τα πορίσματα.

         3.   Μέρη που αφορά η διαδικασία

               (9)

               Ορισμένα ενδιαφερόμενα μέρη ισχυρίστηκαν ότι το δείγμα των παραγωγών της ΕΕ ήταν μη αντιπροσωπευτικό και μη συνεκτικό και ότι, κατά συνέπεια, η ανάλυση της ζημίας ήταν ατελής. Ειδικότερα, ισχυρίστηκαν ότι η δειγματοληψία δεν ήταν αναγκαία επειδή ο αριθμός των παραγωγών δεν ήταν μεγάλος. Επιπροσθέτως, ισχυρίστηκαν ότι με την «τεχνητή» διαίρεση των ομίλων εταιρειών σε ξεχωριστά νομικά πρόσωπα, το δείγμα δεν περιείχε μερικές από τις μεγαλύτερες εταιρείες της αγοράς (Artenius, M&G Polimeri) και ότι η μεθοδολογία για την επιλογή του δείγματος δεν είναι συνεπής, αφού στο δείγμα περιλαμβάνονταν και δύο όμιλοι εταιρειών. Ισχυρίστηκαν επίσης ότι το δείγμα δεν ήταν αντιπροσωπευτικό διότι δεν περιείχε κανένα παραγωγό που πωλεί σε συνδεδεμένη μονάδα επεξεργασίας PET σε ικανές ποσότητες. Ως αποτέλεσμα, σύμφωνα με τους ισχυρισμούς, τα θεσμικά όργανα δεν μπόρεσαν να αξιολογήσουν την πραγματική ικανότητα εφοδιασμού του ενωσιακού κλάδου παραγωγής και δεν έλαβαν υπόψη τη σύγκρουση συμφερόντων του ενωσιακού κλάδου παραγωγής. Επιπλέον, επειδή μια εταιρεία δεν παρείχε όλες τις αναγκαίες πληροφορίες και αποκλείστηκε από το δείγμα, η αντιπροσωπευτικότητα έπεσε, με βάση τους ισχυρισμούς, στο 28 % της παραγωγής της ΕΕ. Τα ίδια μέρη ισχυρίστηκαν ότι το επιλεγέν δείγμα δεν ήταν στατιστικά έγκυρο.

               (10)

               Όσον αφορά το επιχείρημα ότι η δειγματοληψία δεν ήταν αναγκαία αφού ο αριθμός των παραγωγών δεν ήταν μεγάλος, επαναλαμβάνεται ότι στη δειγματοληψία παρουσιάστηκαν 14 ενωσιακοί παραγωγοί που ανήκουν σε οκτώ ομίλους εταιρειών. Δεδομένου ότι ήταν αντικειμενικά μεγάλος ο αριθμός παραγωγών της ΕΕ που συνεργάστηκαν, δηλαδή 14, η δειγματοληψία εφαρμόστηκε σύμφωνα με το άρθρο 17 παράγραφος 1 του βασικού κανονισμού βάσει του μεγαλύτερου αντιπροσωπευτικού όγκου πωλήσεων που θα μπορούσε λογικά να ερευνηθεί εντός του διαθέσιμου χρόνου. Το επιλεγέν δείγμα συνίστατο σε πέντε μεμονωμένες εταιρείες (με έξι θέσεις παραγωγής).

               (11)

               Όσον αφορά τον πρώτο ισχυρισμό σχετικά με την αντιπροσωπευτικότητα του δείγματος, πρέπει να σημειωθεί ότι τα όργανα μπορούν να συμπεριλάβουν στο δείγμα μεμονωμένες εταιρείες που ανήκουν σε έναν όμιλο εταιρειών εφόσον είναι αντιπροσωπευτικές και έχουν ξεχωριστούς χρηματοοικονομικούς λογαριασμούς. Διαφορετικά, η έρευνα και στους δεκατέσσερις ενωσιακούς παραγωγούς που ανήκουν στους οκτώ ομίλους εταιρειών θα εμπόδιζε την έγκαιρη ολοκλήρωση της έρευνας. Ωστόσο, το γεγονός ότι οι δύο όμιλοι εταιρειών συμπεριλήφθηκαν στο δείγμα δεν είναι συνεπές με τη μεθοδολογία δειγματοληψίας που εφαρμόζεται στην περίπτωση αυτή, δηλαδή τα μεγαλύτερα αντιπροσωπευτικά μεγέθη πωλήσεων στους πελάτες της ΕΕ.

               (12)

               Όσον αφορά τον όμιλο Indorama, ο όμιλος αυτός είχε δύο διαφορετικά εργοστάσια παραγωγής κατά την ΠΕ – το ένα στις Κάτω Χώρες και το άλλο στο ΗΒ. Η συμπερίληψή του στο δείγμα είναι σύμφωνη με τη μεθοδολογία δειγματοληψίας που εφαρμόζεται, διότι τα εργοστάσια του ομίλου αποτελούν μία οντότητα από νομική και χρηματοοικονομική πλευρά. Όσον αφορά την Equipolymers, που είχε δύο ξεχωριστές μονάδες παραγωγής PET κατά την ΠΕ (τη μία στην Ιταλία και την άλλη στη Γερμανία), η εταιρεία υπέβαλε ενοποιημένα λογιστικά βιβλία και για τις δύο θέσεις παραγωγής. Επειδή η επαλήθευση των ενοποιημένων λογιστικών ήταν δυνατή κατά τη διάρκεια μιας επίσκεψης στην έδρα της εταιρείας, αποφασίστηκε να θεωρηθούν οι εταιρείες παραγωγής PET της Equipolymers μία οντότητα για το σκοπό της συγκεκριμένης διαδικασίας. Όσον αφορά τον ισχυρισμό ότι ο όμιλος Artenius and M&G Polimeri έπρεπε να περιληφθεί στο δείγμα επειδή είναι κορυφαίος της αγοράς, σημειώνεται ότι καμία από τις μεμονωμένες εταιρείες του δεν ανήκε στις εταιρείες με τις μεγαλύτερες πωλήσεις σε πελάτες στην ΕΕ.

               (13)

               Όσον αφορά τον ισχυρισμό ότι το δείγμα δεν ήταν αντιπροσωπευτικό επειδή δεν περιλαμβανόταν ένας παραγωγός που παράγει κυρίως για εσωτερική κατανάλωση, πρέπει να σημειωθεί ότι η ικανότητα εφοδιασμού μπορεί να εξεταστεί στο πλαίσιο της ανάλυσης του συμφέροντος της Ένωσης, εάν γίνει τέτοιος ισχυρισμός, και για το σκοπό αυτό η δεσμευμένη κατανάλωση μπορεί να αφαιρεθεί από τον όγκο παραγωγής. Συνεπώς, δεν είναι ανάγκη να συμπεριληφθεί τέτοιος παραγωγός στο δείγμα προκειμένου να εξεταστούν ορισμένοι παράγοντες της ζημίας. Δεύτερον, οποιοδήποτε διπλό συμφέρον προκύπτει από το διπλό ρόλο μιας εταιρείας, δηλαδή και στην παραγωγή και στη μεταποίηση, μπορεί να αξιολογηθεί κατά την ανάλυση του ενωσιακού συμφέροντος. Ο ρόλος μιας εταιρείας στην παραγωγή και στη μεταποίηση της ΕΕ δεν συνδέεται με την επίδοση του ενωσιακού κλάδου παραγωγής, όπου οι μη συνδεδεμένοι πελάτες στην ΕΕ λαμβάνονται ως σημείο αναφοράς. Συνεπώς, το επιχείρημα απορρίπτεται.

               (14)

               Όσον αφορά τον ισχυρισμό σχετικά με τη συνολική αντιπροσωπευτικότητα του δείγματος, επαναλαμβάνεται ότι ο περιορισμός του δείγματος σε τέσσερις εταιρείες μείωσε την αντιπροσωπευτικότητα των πωλήσεων όλων των συνεργαζόμενων παραγωγών από 65 % σε 47 %. Οι ίδιες τέσσερις εταιρείες αντιστοιχούσαν στο 52 % της ενωσιακής παραγωγής. Αυτό θεωρείται αντιπροσωπευτικό δείγμα των ενωσιακών παραγωγών ως προς τις πωλήσεις προς ανεξάρτητους πελάτες στην ΕΕ.

               (15)

               Όσον αφορά τον ισχυρισμό ότι το επιλεγέν δείγμα δεν ήταν στατιστικά έγκυρο, σημειώνεται ότι το άρθρο 17 παράγραφος 1 του κανονισμού δείχνει σαφώς ότι ένα δείγμα μπορεί να βασιστεί στο μεγαλύτερο αντιπροσωπευτικό όγκο πωλήσεων που μπορεί να ερευνηθεί σε εύλογο χρόνο, ως εναλλακτική λύση σε ένα «στατιστικώς έγκυρο» δείγμα.

               (16)

               Ελλείψει άλλων παρατηρήσεων σχετικά με τα πορίσματα, επιβεβαιώνονται οι αιτιολογικές σκέψεις 3 έως 10 του κανονισμού για την επιβολή προσωρινού δασμού.

         B.   ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ

               (17)

               Υπενθυμίζεται ότι στην αιτιολογική σκέψη 12 του κανονισμού για την επιβολή προσωρινού δασμού, το υπό εξέταση προϊόν ορίστηκε ως το τερεφθαλικό πολυαιθυλένιο με αριθμό ιξώδους 78 ml/g ή μεγαλύτερο, σύμφωνα με το πρότυπο ISO 1628-5, καταγωγής εν λόγω χωρών, το οποίο υπάγεται επί του παρόντος στον κωδικό ΣΟ 3907 60 20.

               (18)

               Επιπλέον, στην αιτιολογική σκέψη 14 του κανονισμού για την επιβολή προσωρινού δασμού αναφέρεται ότι, σύμφωνα με την έρευνα, το PET που παράγεται και πωλείται στην Ένωση από τον ενωσιακό κλάδο παραγωγής και το PET που παράγεται και πωλείται στις εγχώριες αγορές του Ιράν, του Πακιστάν και των Ηνωμένων Αραβικών Εμιράτων και εξάγεται στην Ένωση είναι ομοειδή προϊόντα.

               (19)

               Εφόσον το υπό έρευνα προϊόν θεωρήθηκε ομοιογενές προϊόν, δεν χωρίστηκε περαιτέρω σε διαφορετικούς τύπους προϊόντων για τον υπολογισμό των περιθωρίων ντάμπινγκ και ζημίας.

               (20)

               Ένας παραγωγός-εξαγωγέας ισχυρίστηκε ότι το PET έπρεπε να χωριστεί σε διαφορετικούς τύπους προϊόντων ανάλογα με τους διάφορους αριθμούς ιξώδους επειδή ο αριθμός ιξώδους είναι ουσιώδης για τον προσδιορισμό των διάφορων εφαρμογών των παραγόμενων τύπων PET. Θεωρήθηκε ότι ο ισχυρισμός έπρεπε να γίνει δεκτός και η μεθοδολογία για τον υπολογισμό των περιθωρίων ντάμπινγκ και ζημίας προσαρμόστηκε ανάλογα.

         Γ.   ΝΤΑΜΠΙΝΓΚ

               (21)

               Όπως εξηγήθηκε στην αιτιολογική σκέψη 20, η μεθοδολογία για τον υπολογισμό του περιθωρίου ντάμπινγκ προσαρμόστηκε και το περιθώριο ντάμπινγκ για κάθε ενδιαφερόμενη χώρα υπολογίζεται τώρα ξεχωριστά για κάθε τύπο προϊόντος.

         1.   Ιράν

   1.1.   Κανονική αξία

               (22)

               Επειδή δεν υποβλήθηκαν παρατηρήσεις πλην αυτών που ήδη αναφέρονται στις ανωτέρω αιτιολογικές σκέψεις 20 και 21, επιβεβαιώνεται η μεθοδολογία που εξηγείται στις αιτιολογικές σκέψεις 16 έως 18 του κανονισμού για την επιβολή προσωρινού δασμού.

         1.2.   Τιμή εξαγωγής

               (23)

               Επειδή δεν υποβλήθηκαν παρατηρήσεις πλην αυτών που ήδη αναφέρονται στις ανωτέρω αιτιολογικές σκέψεις 20 και 21, επιβεβαιώνεται η μέθοδος που εξηγείται στην αιτιολογική σκέψη 19 του κανονισμού για την επιβολή προσωρινού δασμού.

         1.3.   Σύγκριση

               (24)

               Στην αιτιολογική σκέψη 23 του κανονισμού για την επιβολή προσωρινού δασμού αναφέρθηκε ότι ο ιρανός εξαγωγέας δεν ήταν σε θέση να υποβάλει επαληθεύσιμα ποσοτικά στοιχεία για τις συνέπειες από τις κυρώσεις κατά του Ιράν. Στις παρατηρήσεις της επί του κανονισμού για την επιβολή προσωρινού δασμού, η εταιρεία ισχυρίστηκε ότι εναπόκειται στην αρχή που διεξάγει την έρευνα να εξασφαλίσει ορθή σύγκριση και όχι στον εξαγωγέα. Ωστόσο, σύμφωνα με το άρθρο 2 παράγραφος 10 στοιχείο κ) του βασικού κανονισμού, μπορεί να γίνει προσαρμογή λόγω διαφοράς άλλων παραγόντων, εάν αποδειχθεί ότι οι διαφορές αυτές επηρεάζουν τη συγκρισιμότητα της τιμής, ιδίως αν αποδειχθεί ότι οι πελάτες συστηματικά πληρώνουν διαφορετικές τιμές στην εγχώρια αγορά επειδή υπάρχουν διαφορές στους παράγοντες αυτούς. Επειδή εναπόκειται στον εξαγωγέα παραγωγό να αποδείξει την ύπαρξη άλλων τυχόν παραγόντων, ο ισχυρισμός απορρίπτεται και επιβεβαιώνεται η μεθοδολογία που εξηγείται στις αιτιολογικές σκέψεις 20 έως 23 του κανονισμού για την επιβολή προσωρινού δασμού.

         1.4.   Περιθώριο ντάμπινγκ

               (25)

               Επειδή δεν υποβλήθηκαν παρατηρήσεις πλην αυτών που ήδη αναφέρονται στις ανωτέρω αιτιολογικές σκέψεις 20 και 21, επιβεβαιώνεται η μεθοδολογία των αιτιολογικών σκέψεων 24 έως 25 του κανονισμού για την επιβολή προσωρινού δασμού.

               (26)

               Το οριστικό περιθώριο ντάμπινγκ για το Ιράν, εκφραζόμενο ως ποσοστό της τιμής CIF στα σύνορα της Ένωσης, χωρίς την καταβολή δασμών, είναι 26,8 %.

         2.   Πακιστάν

   2.1.   Κανονική αξία

               (27)

               Επειδή δεν υποβλήθηκαν παρατηρήσεις πλην αυτών που ήδη αναφέρονται στις αιτιολογικές σκέψεις 20 και 21 ανωτέρω, επιβεβαιώνεται η μεθοδολογία των αιτιολογικών σκέψεων 27 έως 29 του κανονισμού για την επιβολή προσωρινού δασμού.

         2.2.   Τιμή εξαγωγής

               (28)

               Επειδή δεν υποβλήθηκαν παρατηρήσεις πλην αυτών που ήδη αναφέρονται στις αιτιολογικές σκέψεις 20 και 21 ανωτέρω, επιβεβαιώνεται η μεθοδολογία της αιτιολογικής σκέψης 30 του κανονισμού για την επιβολή προσωρινού δασμού.

         2.3.   Σύγκριση

               (29)

               Επειδή δεν υποβλήθηκαν παρατηρήσεις πλην αυτών που ήδη αναφέρονται στις αιτιολογικές σκέψεις 20 και 21 ανωτέρω, επιβεβαιώνεται η μεθοδολογία των αιτιολογικών σκέψεων 31 έως 32 του κανονισμού για την επιβολή προσωρινού δασμού.

         2.4.   Περιθώριο ντάμπινγκ

               (30)

               Επειδή δεν υποβλήθηκαν παρατηρήσεις πλην αυτών που ήδη αναφέρονται στις αιτιολογικές σκέψεις 20 και 21 ανωτέρω, επιβεβαιώνεται η μεθοδολογία της αιτιολογικής σκέψης 33 του κανονισμού για την επιβολή προσωρινού δασμού.

               (31)

               Το οριστικό περιθώριο ντάμπινγκ για τον μοναδικό πακιστανό παραγωγό-εξαγωγέα, τη Novatex Limited, εκφραζόμενο ως ποσοστό της τιμής CIF στα σύνορα της Ένωσης, χωρίς την καταβολή δασμών, είναι 0,6 %, δηλαδή κάτω από το ελάχιστο με την έννοια του άρθρου 9 παράγραφος 3 του βασικού κανονισμού.

               (32)

               Καθώς δεν υπάρχουν άλλοι παραγωγοί του υπό εξέταση προϊόντος στο Πακιστάν, δεν πρέπει να επιβληθούν οριστικά μέτρα.

         3.   Ηνωμένα Αραβικά Εμιράτα

   3.1.   Κανονική αξία

               (33)

               Λόγω της αλλαγής στη μεθοδολογία των αιτιολογικών σκέψεων 20 και 21, τα αποτελέσματα των συνήθων εμπορικών πράξεων, όπως περιγράφονται στις αιτιολογικές σκέψεις 37 και 38 του κανονισμού για την επιβολή προσωρινού δασμού, άλλαξαν ως προς ορισμένους τύπους του προϊόντος. Συγκεκριμένα, στις περιπτώσεις που ο όγκος των επικερδών πωλήσεων ενός τύπου προϊόντος αντιστοιχούσε σε ποσοστό ίσο ή μικρότερο του 80 % του συνολικού όγκου πωλήσεων αυτού του τύπου ή όταν η σταθμισμένη μέση τιμή αυτού του τύπου προϊόντος ήταν κατώτερη από το κόστος παραγωγής, η κανονική αξία βασίστηκε στην πραγματική εγχώρια τιμή, που αντιστοιχούσε στον σταθμισμένο μέσο όρο των επικερδών πωλήσεων μόνο αυτού του τύπου προϊόντος.

               (34)

               Στις περιπτώσεις που δεν υπήρχαν επικερδείς πωλήσεις ενός ορισμένου τύπου προϊόντος, θεωρήθηκε ότι αυτός ο τύπος προϊόντος δεν πωλούνταν σε ποσότητες ικανές να καταστήσουν την εγχώρια τιμή κατάλληλη βάση για τον προσδιορισμό της κανονικής αξίας.

               (35)

               Στις περιπτώσεις που οι εγχώριες τιμές ενός συγκεκριμένου τύπου προϊόντος που πωλείται από τον παραγωγό-εξαγωγέα δεν ήταν δυνατόν να χρησιμοποιηθούν για τον προσδιορισμό της κανονικής αξίας, η κανονική αξία κατασκευάστηκε σύμφωνα με το άρθρο 2 παράγραφος 3 του βασικού κανονισμού.

               (36)

               Στις περιπτώσεις που η κανονική αξία κατασκευάστηκε σύμφωνα με το άρθρο 2 παράγραφος 3 του βασικού κανονισμού, τα ποσά για τα έξοδα πώλησης, τα γενικά και διοικητικά έξοδα και τα κέρδη βασίστηκαν, σύμφωνα με το άρθρο 2 παράγραφος 6 του βασικού κανονισμού, στα πραγματικά δεδομένα που αφορούν την παραγωγή και τις πωλήσεις του ομοειδούς προϊόντος, κατά τις συνήθεις εμπορικές πράξεις, από τον παραγωγό-εξαγωγέα για τον οποίο διεξάγεται έρευνα.

         3.2.   Τιμή εξαγωγής

               (37)

               Επειδή δεν υποβλήθηκαν παρατηρήσεις πλην αυτών που ήδη αναφέρονται στις αιτιολογικές σκέψεις 20 και 21 ανωτέρω, επιβεβαιώνεται η μεθοδολογία της αιτιολογικής σκέψης 39 του κανονισμού για την επιβολή προσωρινού δασμού.

         3.3.   Σύγκριση

               (38)

               Επειδή δεν υποβλήθηκαν παρατηρήσεις πλην αυτών που ήδη αναφέρονται στις αιτιολογικές σκέψεις 20 και 21 ανωτέρω, επιβεβαιώνεται η μεθοδολογία των αιτιολογικών σκέψεων 40 έως 41 του κανονισμού για την επιβολή προσωρινού δασμού.

         3.4.   Περιθώριο ντάμπινγκ

               (39)

               Επειδή δεν υποβλήθηκαν παρατηρήσεις πλην αυτών που ήδη αναφέρονται στις αιτιολογικές σκέψεις 20 και 21 ανωτέρω, επιβεβαιώνεται η μεθοδολογία της αιτιολογικής σκέψης 42 του κανονισμού για την επιβολή προσωρινού δασμού.

               (40)

               Το οριστικό περιθώριο ντάμπινγκ για τον μοναδικό παραγωγό-εξαγωγέα από τα Ηνωμένα Αραβικά Εμιράτα, τη JBF RAK LLC, εκφραζόμενο ως ποσοστό της τιμής CIF στα σύνορα της Ένωσης, χωρίς την καταβολή δασμών, είναι 0,6 %, δηλαδή κάτω από το ελάχιστο με την έννοια του άρθρου 9 παράγραφος 3 του βασικού κανονισμού.

               (41)

               Δεδομένου ότι δεν υπάρχουν άλλοι παραγωγοί του υπό εξέταση προϊόντος στα Ηνωμένα Αραβικά Εμιράτα, δεν πρέπει να επιβληθούν οριστικά μέτρα.

         Δ.   ΖΗΜΙΑ

   1.   Παραγωγή της Ένωσης, κλάδος παραγωγής της Ένωσης και κατανάλωση της Ένωσης

               (42)

               Δεν ελήφθησαν σχόλια ως προς την παραγωγή της Ένωσης, τον κλάδο παραγωγής της Ένωσης και την κατανάλωση της Ένωσης. Κατά συνέπεια, επιβεβαιώνονται οι αιτιολογικές σκέψεις 45 έως 50 του κανονισμού για την επιβολή προσωρινού δασμού.

         2.   Εισαγωγές από τις ενδιαφερόμενες χώρες

   2.1.   Σωρευτική εκτίμηση των επιπτώσεων των εξεταζόμενων εισαγωγών

               (43)

               Επαναλαμβάνεται ότι στην αιτιολογική σκέψη 52 του κανονισμού για την επιβολή προσωρινού δασμού θεωρήθηκε ότι, αφού το περιθώριο ντάμπινγκ που διαπιστώθηκε για το Πακιστάν ήταν το ελάχιστο, οι συνέπειες από τις εν λόγω εισαγωγές δεν μπορούν να αξιολογηθούν μαζί με τις εισαγωγές για τις οποίες διαπιστώθηκε προσωρινά ότι αποτέλεσαν αντικείμενο ντάμπινγκ από το Ιράν και τα Ηνωμένα Αραβικά Εμιράτα.

               (44)

               Καθώς από την περαιτέρω έρευνα διαπιστώθηκε ότι το περιθώριο ντάμπινγκ για τα Ηνωμένα Αραβικά Εμιράτα ήταν επίσης ελάχιστο, θεωρείται ότι οι συνέπειες των εν λόγω εισαγωγών δεν μπορούν να εκτιμηθούν από κοινού με τις εισαγωγές που αποτελούν αντικείμενο ντάμπινγκ από το Ιράν. Κατά συνέπεια, δεν γίνεται σωρευτική αξιολόγηση των εισαγωγών.

         2.2.   Όγκος των εξεταζόμενων εισαγωγών

               (45)

               Ο όγκος των εισαγωγών που αποτελούν αντικείμενο ντάμπινγκ του εξεταζόμενου προϊόντος στην ΕΕ ξεκίνησε από σχετικά χαμηλό επίπεδο το 2006, αλλά αυξήθηκε σταδιακά έως την ΠΕ κατά την οποία έφθασε τους 55 500 τόνους. Ειδικότερα, οι εισαγωγές από το Ιράν υπερδιπλασιάστηκαν μεταξύ 2006 και 2007 και στη συνέχεια αυξήθηκαν κατά 100 ποσοστιαίες μονάδες το 2008 σε σχέση με το 2007 και κατά 130 ποσοστιαίες μονάδες περίπου μεταξύ 2008 και της ΠΕ.

                  Πίνακας 1

                           2006

                           2007

                           2008

                           ΠΕ

                           Όγκος εισαγωγών που αποτελούν αντικείμενο ντάμπινγκ από το Ιράν (τόνοι)

                           11 752

                           26 624

                           40 101

                           55 500

                           Δείκτης (2006 = 100)

                           100

                           227

                           341

                           472

                           Μερίδιο αγοράς εισαγωγών που αποτελούν αντικείμενο ντάμπινγκ από το Ιράν

                           0,4 %

                           0,9 %

                           1,4 %

                           1,9 %

                              Πηγή: Eurostat.

         2.3.   Μερίδιο αγοράς των υπό εξέταση εισαγωγών

               (46)

               Το μερίδιο αγοράς που αντιστοιχεί σε εισαγωγές που αποτελούν αντικείμενο ντάμπινγκ από το Ιράν παρέμεινε στο 0,4 % κατά το 2006, ενώ σημείωσε σταθερή αύξηση 1,5 εκατοστιαίων μονάδων σε όλη τη διάρκεια της υπό εξέταση περιόδου. Ειδικότερα, αυξήθηκε κατά 0,5 ποσοστιαίες μονάδες μεταξύ 2006 και 2007, κατά επιπλέον 0,5 ποσοστιαίες μονάδες μεταξύ 2007 και 2008 και κατά 0,5 ποσοστιαίες μονάδες μεταξύ 2008 και της ΠΕ. Το μερίδιο αγοράς των εισαγωγών που αποτέλεσαν αντικείμενο ντάμπινγκ από το Ιράν κατά την ΠΕ ήταν 1,9 %.

         2.4.   Τιμές

   i)   Εξέλιξη τιμών

               (47)

               Η μέση τιμή εισαγωγής μειώθηκε κατά 11 % κατά την εξεταζόμενη περίοδο και η μεγαλύτερη μείωση σημειώθηκε μεταξύ 2008 και της ΠΕ. Ειδικότερα, η μέση τιμή παρέμεινε σταθερή το 2007 και μειώθηκε κατά 2 περίπου ποσοστιαίες μονάδες το 2008, ενώ μειώθηκε κατά 9 επιπλέον ποσοστιαίες μονάδες στην ΠΕ.

                  Πίνακας 2

                           2006

                           2007

                           2008

                           ΠΕ

                           Τιμή εισαγωγής από το Ιράν (ευρώ/τόνο)

                           1 033

                           1 034

                           1 008

                           920

                           Δείκτης

                           100

                           100

                           98

                           89

                              Πηγή: Eurostat.

         ii)   Πώληση σε χαμηλότερες τιμές

               (48)

               Ύστερα από την τελική κοινοποίηση, ο ιρανός εξαγωγέας παρατήρησε ότι το περιθώριο ζημίας του ήταν υπερτιμημένο, αφού η καθορισθείσα μέση σταθμισμένη τιμή πώλησης ανά μονάδα ήταν υποτιμημένη, λόγω εσφαλμένου υπολογισμού του ποσού της προσαρμογής για διαφορές στο επίπεδο εμπορίου· ωστόσο, δεν υπέβαλε εναλλακτικά ποσοτικά στοιχεία για τα επίπεδο της προσαρμογής λόγω διαφορών στο επίπεδο εμπορίου. Πράγματι, η βάση για το επίπεδο εμπορίου που χρησιμοποιήθηκε για τον προσωρινό υπολογισμό ήταν ένα κατ’ αποκοπή ποσό ανά τόνο που αντιστοιχεί στην προμήθεια που καταβάλλει ο συνεργαζόμενος αντιπρόσωπος-εισαγωγέας και αντιπροσωπεύει το 1 % περίπου της μέσης τιμής CIF. Δεν υπάρχουν διαθέσιμες άλλες πληροφορίες για μια τέτοια προσαρμογή και, συνεπώς, ο ισχυρισμός απορρίπτεται. Το ίδιο μέρος υποστήριξε επίσης ότι ο συντελεστής 2 % για τα έξοδα μετά την εισαγωγή φαινόταν υποτιμημένος. Επαναλαμβάνεται, ως προς αυτό, ότι δεν συνεργάστηκε κανένας εισαγωγέας στην έρευνα αυτή και δεν ήταν δυνατό να επαληθευτεί το πραγματικό κόστος μετά την εισαγωγή. Συνεπώς, απουσία άλλων διαθέσιμων πληροφοριών, χρησιμοποιήθηκε ο συντελεστής που χρησιμοποιήθηκε σε προηγούμενες έρευνες.

               (49)

               Λαμβανομένων υπόψη των ανωτέρω, επιβεβαιώνεται ότι τα εισαγόμενα στην Ένωση προϊόντα καταγωγής Ιράν που αποτελούν αντικείμενο ντάμπινγκ είχαν χαμηλότερες τιμές από τις τιμές του ενωσιακού κλάδου παραγωγής κατά 3,2 %.

         3.   Κατάσταση του ενωσιακού κλάδου παραγωγής

               (50)

               Ορισμένα ενδιαφερόμενα μέρη υποστήριξαν ότι δεν υφίστατο ζημία, αφού το δείγμα δεν ήταν σωστά επιλεγμένο και, κατά συνέπεια, δεν μπορούσαν να εξαχθούν αποτελέσματα για τον συνολικό κλάδο παραγωγής της Ένωσης. Ως παράδειγμα αναφέρθηκε ότι, αφού μια εταιρεία (που δεν περιλαμβανόταν στο δείγμα) ανέφερε ότι χρησιμοποιούσε πάνω από το 100 % της παραγωγικής ικανότητάς της, αυτό θα μπορούσε να είναι σαφές δείγμα μη ζημίας. Παρατηρείται ότι οι υποβληθείσες πληροφορίες είναι απόσπασμα της υπαγωγής της εταιρείας στις χρηματιστηριακές αρχές μιας τρίτης χώρας και δεν επαληθεύονται. Άλλωστε οι πληροφορίες αυτές δεν συμφωνούν με τις πληροφορίες που υπάρχουν στον φάκελο. Επιπλέον, και σε κάθε περίπτωση, η χρήση της παραγωγικής ικανότητας ενός μόνο παραγωγού της ΕΕ δεν μπορεί να μεταβάλει τα πορίσματα σχετικά με τη ζημία ως προς όλους τους άλλους δείκτες ζημίας για τους παραγωγούς της ΕΕ που συμμετείχαν στο δείγμα και για τους άλλους παραγωγούς της ΕΕ.

               (51)

               Ελλείψει άλλων ισχυρισμών ή παρατηρήσεων, επιβεβαιώνεται το περιεχόμενο των αιτιολογικών σκέψεων 63 έως 82 του κανονισμού για την επιβολή προσωρινού δασμού.

         4.   Συμπέρασμα σχετικά με τη ζημία

               (52)

               Ελλείψει άλλων συγκεκριμένων παρατηρήσεων, επιβεβαιώνονται τα συμπεράσματα σχετικά με τη ζημία στις αιτιολογικές σκέψεις 83 και 85 του κανονισμού για την επιβολή προσωρινού δασμού.

         E.   ΑΙΤΙΩΔΗΣ ΣΥΝΑΦΕΙΑ

   1.   Οι συνέπειες από τις εισαγωγές που αποτέλεσαν αντικείμενο ντάμπινγκ

               (53)

               Η σχεδόν πενταπλάσια αύξηση του όγκου των εισαγωγών που αποτέλεσαν αντικείμενο ντάμπινγκ από το Ιράν μεταξύ 2006 και της ΠΕ, και του αντίστοιχου μεριδίου τους στην αγορά της Ένωσης, δηλαδή κατά 1,5 περίπου ποσοστιαίες μονάδες, και η διαπιστωθείσα πώληση σε χαμηλότερες τιμές (3,2 % κατά την ΠΕ) συνέπεσαν γενικά με την επιδείνωση της οικονομικής κατάστασης του κλάδου παραγωγής της Ένωσης. Συνεπώς, μπορεί να εξαχθεί το συμπέρασμα ότι οι εισαγωγές που αποτέλεσαν αντικείμενο ντάμπινγκ από το Ιράν είχαν αντίκτυπο στη ζημία που διαπιστώθηκε ότι υπέστη ο κλάδος παραγωγής της Ένωσης.

               (54)

               Έχει σημασία να τονιστεί ότι στην παράλληλη διαδικασία κατά των επιδοτήσεων, διαπιστώθηκε ότι οι σωρευθείσες επιδοτούμενες εισαγωγές από το Πακιστάν, τα ΗΑΕ και το Ιράν προκάλεσαν σημαντική ζημία στον κλάδο παραγωγής της Ένωσης.

               (55)

               Από την άλλη πλευρά, λόγω των μεγάλων όγκων και των χαμηλών τιμών των εισαγωγών από την Κορέα και το Πακιστάν, επιβεβαιώνεται επίσης ότι, όπως αναφέρθηκε στις αιτιολογικές σκέψεις 94 και 96 του κανονισμού για την επιβολή προσωρινού δασμού, οι εν λόγω εισαγωγές συνέβαλαν σε μεγάλο βαθμό στη ζημία που υπέστη ο κλάδος παραγωγής της Ένωσης.

               (56)

               Επιπροσθέτως, στη διαδικασία αυτή, σημαντικές εισαγωγές από τα ΗΑΕ (περίπου 150 000 τόνοι) πωλούνταν επίσης σε τιμές χαμηλότερες από τις τιμές του ενωσιακού κλάδου παραγωγής.

               (57)

               Ταυτόχρονα, το μερίδιο αγοράς των ιρανικών εισαγωγών ήταν κάτω του 1 % το 2006 και το 2007 και κατά την ΠΕ ήταν μόνο 2 %, ποσοστό που αντιστοιχεί σε 55 000 τόνους.

               (58)

               Πρέπει επίσης να σημειωθεί ότι το ποσοστό πώλησης σε χαμηλότερες τιμές για τον ιρανό παραγωγό ήταν χαμηλότερο από ό,τι στην περίπτωση των εισαγωγών που δεν αποτελούσαν αντικείμενο ντάμπινγκ από τα ΗΑΕ.

         2.   Συμπέρασμα για την αιτιώδη συνάφεια

               (59)

               Συμπερασματικά, ενώ η ανωτέρω ανάλυση έδειξε ότι οι εισαγωγές με ντάμπινγκ καταγωγής Ιράν είχαν αρνητικό αντίκτυπο στην κατάσταση του κλάδου παραγωγής της Ένωσης, ο αντίκτυπος αυτός, εάν απομονωθεί, δεν υφίσταται σε βαθμό που να θεωρηθεί σημαντικός όπως απαιτείται από το άρθρο 3 παράγραφος 6 του βασικού κανονισμού.

         ΣΤ.   ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ

               (60)

               Από την έρευνα φάνηκε ότι οι εισαγωγές του υπό εξέταση προϊόντος από το Πακιστάν και τα ΗΑΕ δεν πωλούνταν σε τιμές ντάμπινγκ. Συνεπώς, η διαδικασία ως προς το Πακιστάν και τα ΗΑΕ περατώνεται χωρίς την επιβολή μέτρων.

               (61)

               Από την έρευνα φάνηκε ότι οι εισαγωγές του υπό εξέταση προϊόντος από το Ιράν πραγματοποιούνταν σε τιμές ντάμπινγκ και συνέβαλαν σε κάποιο βαθμό στην πρόκληση ζημίας για τον ενωσιακό κλάδο παραγωγής.

               (62)

               Ωστόσο, όπως αναφέρθηκε στην αιτιολογική σκέψη 59, διαπιστώθηκε ότι ο αρνητικός αντίκτυπος από τις ιρανικές εισαγωγές για την κατάσταση του ενωσιακού κλάδου παραγωγής δεν υφίστατο σε βαθμό που να επιτρέπει να χαρακτηριστεί σημαντικός.

               (63)

               Με βάση τα ανωτέρω, επειδή δεν υφίσταται σημαντική ζημία από εισαγωγές με ντάμπινγκ καταγωγής Ιράν, συμπεραίνεται ότι η διαδικασία πρέπει να περατωθεί χωρίς την επιβολή μέτρων και για το Ιράν.

               (64)

               Τα ποσά που κατατέθηκαν ως εγγύηση με τον προσωρινό δασμό αντιντάμπινγκ που επιβλήθηκε με τον κανονισμό (ΕΕ) αριθ. 472/2010 αποδεσμεύονται,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την παρούσα απόφαση περατώνεται η διαδικασία αντιντάμπινγκ που αφορά εισαγωγές τερεφθαλικού πολυαιθυλενίου με αριθμό ιξώδους 78 ml/g ή μεγαλύτερο, σύμφωνα με το πρότυπο ISO 1628-5, υπαγόμενου επί του παρόντος στον κωδικό ΣΟ 3907 60 20, καταγωγής Ιράν, Πακιστάν και Ηνωμένων Αραβικών Εμιράτων.
   Άρθρο 2
   Ο κανονισμός (ΕΕ) αριθ. 472/2010 καταργείται. Τα ποσά που είχαν καταβληθεί ως εγγύηση υπό μορφή προσωρινού δασμού αντιντάμπινγκ και τα οποία είχαν επιβληθεί με τον κανονισμό (ΕΕ) αριθ. 472/2010 στις εισαγωγές τερεφθαλικού πολυαιθυλενίου με αριθμό ιξώδους 78 ml/g ή μεγαλύτερο, σύμφωνα με το πρότυπο ISO 1628-5, υπαγόμενου επί του παρόντος στον κωδικό ΣΟ 3907 60 20, καταγωγής Ιράν και Ηνωμένων Αραβικών Εμιράτων αποδεσμεύονται.
   Άρθρο 3
   Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 28 Σεπτεμβρίου 2010.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 343 της 22.12.2009, σ. 51.

      (2)  ΕΕ C 208 της 3.9.2009, σ. 12.

      (3)  ΕΕ L 134 της 1.6.2010, σ. 4.

      (4)  ΕΕ L 134 της 1.6.2010, σ. 25.


Avis juridique important

|

31970D0372

70/372/ΕΟΚ: Απόφαση του Συμβουλίου της 20ής Ιουλίου 1970 περί συστάσεως Μόνιμης Επιτροπής για τις Ζωοτροφές

Επίσημη Εφημερίδα αριθ. L 170 της 03/08/1970 σ. 0001 - 0001 Φινλανδική ειδική έκδοση: Κεφάλαιο 3 τόμος 3 σ. 0060  Δανική ειδική έκδοση: Σειρά I Κεφάλαιο 1970(II) σ. 0470  Σουηδική ειδική έκδοση: Κεφάλαιο 3 τόμος 3 σ. 0060  Αγγλική ειδική έκδοση: Σειρά I Κεφάλαιο 1970(II) σ. 0534  Ελληνική ειδική έκδοση: Κεφάλαιο 03 τόμος 5 σ. 0155  Ισπανική ειδική έκδοση: Κεφάλαιο 03 τόμος 4 σ. 0015  Πορτογαλική ειδική έκδοση : Κεφάλαιο 03 τόμος 4 σ. 0015

++++ΑΠΟΦΑΣΗ ΤΟΥ ΣΥΜΒΟΥΛΙΟΥ  της 20ης Ιουλίου 1970  περί συστάσεως Μόνιμης Επιτροπής για τις Ζωοτροφές  ( 70/372 / ΕΟΚ )  ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  το σχέδιο της αποφάσεως που έχει υποβάλει η Επιτροπή ,  Εκτιμώντας :  ότι οι διατάξεις που έχουν θεσπισθεί από το Συμβούλιο στον τομέα των ζωοτροφών προβλέπουν , για να διευκολυνθεί η εφαρμογή τους , μία διαδικασία που καθιερώνει στενή συνεργασία μεταξύ των Κρατών μελών και της Επιτροπής  ότι πρέπει , για να πραγματοποιηθεί η συνεργασία αυτή , να ιδρυθεί μία επιτροπή η οποία θα αναλάβει να ασκήσει τις εργασίες που της αναθέτουν αυτές οι διατάξεις  ότι είναι ευκταίο η συνεργασία αυτή να επεκταθεί στο σύνολο των τομέων που ορίζονται απ ' αυτές τις διατάξεις   ότι πρέπει , για το σκοπό αυτό , να δοθεί στην εν λόγω Επιτροπή η δυνατότητα να εξετάζει κάθε θέμα που προκύπτει απ ' αυτές τις διατάξεις ,  ΑΠΟΦΑΣΙΖΕΙ :  Αρθρο 1  Συνιστάται μία Μόνιμη Επιτροπή για τις Ζωοτροφές , που στη συνέχεια ονομάζεται " επιτροπή " , που αποτελείται από εκπροσώπους των Κρατών μελών και προεδρεύεται από έναν εκπρόσωπο της Επιτροπής .  Αρθρο 2  Η επιτροπή ασκεί τις εργασίες που της έχουν ανατεθεί με τις διατάξεις που έχουν θεσπισθεί από το Συμβούλιο στον τομέα των ζωοτροφών , στις περιπτώσεις και με τους όρους που προβλέπονται στις διατάξεις αυτές .  Είναι δυνατή , επίσης , η εξέταση κάθε άλλου θέματος που προκύπτει από τις διατάξεις αυτές , το οποίο φέρεται για συζήτηση από τον πρόεδρό της , είτε με δική του πρωτοβουλία , είτε μετά από αίτηση ενός Κράτους μέλους .  Αρθρο 3  Η επιτροπή συντάσσει τον εσωτερικό της κανονισμό .  Εγινε στις Βρυξέλλες , στις 20 Ιουλίου 1970 .  Για το Συμβούλιο  Ο Πρόεδρος  W . SCHΕΕL


Σημαντική ανακοίνωση νομικού περιεχομένου

|

E2001C1206(04)

Έγκριση κρατικής ενίσχυσης δυνάμει του άρθρου 59 παράγραφος 2, και των άρθρων 61 και 63 της συμφωνίας για τον ΕΟΧ, του άρθρου 1 παράγραφος 3 του πρωτοκόλλου 3 της συμφωνίας για την Εποπτεία και το Δικαστήριο — Απόφαση της εποπτικής αρχής της ΕΖΕΣ να μην εγείρει αντιρρήσεις

Επίσημη Εφημερίδα αριθ. C 344 της 06/12/2001 σ. 0010 - 0010

Έγκριση κρατικής ενίσχυσης δυνάμει του άρθρου 59 παράγραφος 2, και των άρθρων 61 και 63 της συμφωνίας για τον ΕΟΧ, του άρθρου 1 παράγραφος 3 του πρωτοκόλλου 3 της συμφωνίας για την Εποπτεία και το ΔικαστήριοΑπόφαση της εποπτικής αρχής της ΕΖΕΣ να μην εγείρει αντιρρήσεις(2001/C 344/11)Αντίγραφο της απόφασης στην αυθεντική γλώσσα μπορεί να παρασχεθεί μετά από αίτηση προς την: EFTA Surveillance Authority Competition and State Aid Directorate Rue de Trèves, 74 Β - 1040 Brussels.Ημερομηνία έκδοσης της απόφασης: 19 Σεπτεμβρίου 2001Κράτος ΕΖΕΣ: ΝορβηγίαΑριθμός ενίσχυσης: SAM 030.01.005Τίτλος: Αντιστάθμιση που χορηγήθηκε στην Widerøe's Flyveselskap ASA για την προσωρινή άσκηση αερομεταφορικών υπηρεσιών στη διαδρομή μεταξύ Oslo και FagernesΣτόχος: Διατήρηση αεροπορικών μεταφορικών υπηρεσιών προς το δημόσιο συμφέρονΤομέας: Μεταφορές (πολιτική αεροπορία)Νομική βάση: Σύμβαση μεταξύ του βασιλικού Υπουργείου Μεταφορών και Επικοινωνιών και του αερομεταφορέα. Κρατικός προϋπολογισμόςΜορφή: ΕπιδότησηΈνταση ή ποσό της ενίσχυσης: 3430200 νορβηγικές κορόνες (περίπου 429000 ευρώ)Διάρκεια: 1η Οκτωβρίου 2001 έως 31 Μαρτίου 2002


title: Απόφαση (ΕΕ) 2016/2025 του Συμβουλίου, της 8ης Νοεμβρίου 2016, για τον διορισμό τριών τακτικών και δύο αναπληρωματικών μελών, έπειτα από πρόταση της Δημοκρατίας της Πολωνίας, στην Επιτροπή των Περιφερειών

text:
               19.11.2016

               EL

               Επίσημη Εφημερίδα της Ευρωπαϊκής Ένωσης

               L 313/23

         ΑΠΌΦΑΣΗ (ΕΕ) 2016/2025 ΤΟΥ ΣΥΜΒΟΥΛΊΟΥ
   της 8ης Νοεμβρίου 2016
   για τον διορισμό τριών τακτικών και δύο αναπληρωματικών μελών, έπειτα από πρόταση της Δημοκρατίας της Πολωνίας, στην Επιτροπή των Περιφερειών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της πολωνικής κυβέρνησης,
   Εκτιμώντας τα ακόλουθα:

               (1)

               Στις 26 Ιανουαρίου 2015, στις 5 Φεβρουαρίου 2015 και στις 23 Ιουνίου 2015, το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020.

               (2)

               Τρεις θέσεις τακτικών μελών της Επιτροπής των Περιφερειών έμειναν κενές λόγω της λήξης της θητείας του κ. Jacek PROTAS, του κ. Marek SOWA και του κ. Jerzy ZAJĄKAŁA.

               (3)

               Μία θέση αναπληρωματικού μέλους έμεινε κενή λόγω της λήξης της θητείας του κ. Krysztof PASZYK.

               (4)

               Μία θέση αναπληρωματικού μέλους έμεινε κενή μετά τον διορισμό του κ. Władysław ORTYL ως τακτικού μέλους της Επιτροπής των Περιφερειών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών για το εναπομένον διάστημα της θητείας, ήτοι έως τις 25 Ιανουαρίου 2020:

               α)

               ως τακτικά μέλη:

                           —

                           ο κ. Gustaw Marek BRZEZIN, marszałek województwa warmińsko-mazurskiego,

                           —

                           ο κ. Władysław ORTYL, marszałek województwa podkarpackiego,

                           —

                           ο κ. Dariusz Antoni STRUGAŁA, burmistrz miasta i gminy Jaraczewo,

                     και

               β)

               ως αναπληρωματικά μέλη:

                           —

                           ο κ. Jacek KRUPA, marszałek województwa małopolskiego,

                           —

                           ο κ. Wojciech SAŁUGA, marszałek województwa śląskiego.

         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 8 Νοεμβρίου 2016.

            Για το Συμβούλιο

            Ο Πρόεδρος

         P. KAŽIMÍR

      (1)  Απόφαση (ΕΕ) 2015/116 του Συμβουλίου, της 26ης Ιανουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020 (ΕΕ L 20 της 27.1.2015, σ. 42).

      (2)  Απόφαση (ΕΕ) 2015/190 του Συμβουλίου, της 5ης Φεβρουαρίου 2015, για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από την 26η Ιανουαρίου 2015 έως την 25η Ιανουαρίου 2020 (ΕΕ L 31 της 7.2.2015, σ. 25).

      (3)  Απόφαση (ΕΕ) 2015/994 του Συμβουλίου, της 23ης Ιουνίου 2015, για τον διορισμό μελών και αναπληρωτών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020 (ΕΕ L 159 της 25.6.2015, σ. 70).


title: 2010/329/ΚΕΠΠΑ: Απόφαση 2010/329/ΚΕΠΠΑ του Συμβουλίου, της 14ης Ιουνίου 2010 , που τροποποιεί και παρατείνει την κοινή δράση 2007/405/ΚΕΠΠΑ σχετικά με την αστυνομική αποστολή της Ευρωπαϊκής Ένωσης για τη μεταρρύθμιση του τομέα της ασφάλειας (ΜΤΑ) και τη διασύνδεσή της με τη δικαιοσύνη στη Λαϊκή Δημοκρατία του Κονγκό (EUPOL RD Congo)

text:
               15.6.2010

               EL

               Επίσημη Εφημερίδα της Ευρωπαϊκής Ένωσης

               L 149/11

         ΑΠΌΦΑΣΗ 2010/329/ΚΕΠΠΑ ΤΟΥ ΣΥΜΒΟΥΛΊΟΥ
   της 14ης Ιουνίου 2010
   που τροποποιεί και παρατείνει την κοινή δράση 2007/405/ΚΕΠΠΑ σχετικά με την αστυνομική αποστολή της Ευρωπαϊκής Ένωσης για τη μεταρρύθμιση του τομέα της ασφάλειας (ΜΤΑ) και τη διασύνδεσή της με τη δικαιοσύνη στη Λαϊκή Δημοκρατία του Κονγκό (EUPOL RD Congo)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 28 και το άρθρο 43 παράγραφος 2 αυτής,
   Εκτιμώντας τα ακόλουθα:

               (1)

               Στις 12 Ιουνίου 2007, το Συμβούλιο υιοθέτησε την κοινή δράση 2007/405/ΚΕΠΠΑ (1) σχετικά με την αστυνομική αποστολή της Ευρωπαϊκής Ένωσης στα πλαίσια της μεταρρύθμισης του τομέα της ασφάλειας (ΜΤΑ) και τη διασύνδεσή της με τη δικαιοσύνη στη Λαϊκή Δημοκρατία του Κονγκό (EUPOL RD Congo).

               (2)

               Στις 23 Ιουνίου 2008, το Συμβούλιο υιοθέτησε την κοινή δράση 2008/485/ΚΕΠΠΑ (2) για την τροποποίηση και την παράταση της κοινής δράσης 2007/405/ΚΕΠΠΑ μέχρι τις 30 Ιουνίου 2009.

               (3)

               Στις 15 Ιουνίου 2009, το Συμβούλιο υιοθέτησε την κοινή δράση 2009/466/ΚΕΠΠΑ (3) για τροποποίηση και παράταση της κοινής δράσης 2007/405/ΚΕΠΠΑ μέχρι την 30ή Ιουνίου 2010. Σύμφωνα με τις διατάξεις της κοινής δράσης 2009/466/ΚΕΠΠΑ, το Συμβούλιο καθορίζει νέο ποσό δημοσιονομικής αναφοράς προκειμένου να καλυφθούν οι δαπάνες που σχετίζονται με την αποστολή για την περίοδο από 1ης Νοεμβρίου 2009 έως τις 30 Ιουνίου 2010. Αυτό υλοποιήθηκε με την κοινή δράση 2009/769/ΚΕΠΠΑ (4) που τροποποιεί την κοινή δράση 2007/405/ΚΕΠΠΑ.

               (4)

               Στις 13 Απριλίου 2010, κατόπιν διαβουλεύσεων με τις αρχές του Κονγκό και άλλους ενδιαφερομένους,, η Επιτροπή Πολιτικής και Ασφάλειας ενέκρινε την παράταση της αποστολής για τρεις μήνες, δηλαδή από την 1η Ιουλίου 2010 μέχρι την 30ή Σεπτεμβρίου 2010.

               (5)

               Η εντολή της αποστολής εκτελείται σε πλαίσιο ασφαλείας το οποίο είναι πιθανόν να επιδεινωθεί και να υπονομεύσει τους στόχους της κοινής εξωτερικής πολιτικής και πολιτικής ασφαλείας (ΚΕΠΠΑ), όπως ορίζονται στο άρθρο 24 ΣΕΕ.

               (6)

               Η κοινή δράση 2007/405/ΚΕΠΠΑ θα πρέπει να τροποποιηθεί αναλόγως,

         ΕΚΔΙΔΕΙ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κοινή δράση 2007/405/ΚΕΠΠΑ τροποποιείται ως εξής:

               1)

               στο άρθρο 9 παράγραφος 1 προστίθεται το ακόλουθο εδάφιο:
               «Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την αποστολή, για την περίοδο από 1ης Ιουλίου 2010 έως τις 30 Σεπτεμβρίου 2010, ανέρχεται σε 2 020 000 ευρώ.»·

               2)

               η δεύτερη παράγραφος του άρθρου 16 αντικαθίσταται ως εξής:
               «Λήγει στις 30 Σεπτεμβρίου 2010.».

         Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Λουξεμβούργο, 14 Ιουνίου 2010.

            Για το Συμβούλιο

            Η Πρόεδρος

         C. ASHTON

      (1)  ΕΕ L 151 της 13.6.2007, σ. 46.

      (2)  ΕΕ L 164 της 25.6.2008, σ. 44.

      (3)  ΕΕ L 151 της 16.6.2009, σ. 40.

      (4)  ΕΕ L 274 της 20.10.2009, σ. 45.


title: 2013/295/ΕΕ: Απόφαση της Επιτροπής, της 17ης Ιουνίου 2013 , για την τροποποίηση των αποφάσεων 2006/799/ΕΚ, 2007/64/ΕΚ, 2009/300/ΕΚ, 2009/543/ΕΚ, 2009/544/ΕΚ, 2009/563/ΕΚ, 2009/564/ΕΚ, 2009/567/ΕΚ, 2009/568/ΕΚ, 2009/578/ΕΚ, 2009/598/ΕΚ, 2009/607/ΕΚ, 2009/894/ΕΚ, 2009/967/ΕΚ, 2010/18/ΕΚ και 2011/331/ΕΕ με σκοπό να παραταθεί η ισχύς των οικολογικών κριτηρίων απονομής του οικολογικού σήματος της ΕΕ σε ορισμένα προϊόντα [κοινοποιηθείσα υπό τον αριθμό C(2013) 3550]

text:
               19.6.2013

               EL

               Επίσημη Εφημερίδα της Ευρωπαϊκής Ένωσης

               L 167/57

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 17ης Ιουνίου 2013
   για την τροποποίηση των αποφάσεων 2006/799/ΕΚ, 2007/64/ΕΚ, 2009/300/ΕΚ, 2009/543/ΕΚ, 2009/544/ΕΚ, 2009/563/ΕΚ, 2009/564/ΕΚ, 2009/567/ΕΚ, 2009/568/ΕΚ, 2009/578/ΕΚ, 2009/598/ΕΚ, 2009/607/ΕΚ, 2009/894/ΕΚ, 2009/967/ΕΚ, 2010/18/ΕΚ και 2011/331/ΕΕ με σκοπό να παραταθεί η ισχύς των οικολογικών κριτηρίων απονομής του οικολογικού σήματος της ΕΕ σε ορισμένα προϊόντα
   [κοινοποιηθείσα υπό τον αριθμό C(2013) 3550]
   (2013/295/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (1), και ιδίως το άρθρο 8 παράγραφος 3 στοιχείο γ),
   Έπειτα από διαβούλευση με το Συμβούλιο Οικολογικής Σήμανσης της Ευρωπαϊκής Ένωσης,
   Εκτιμώντας τα ακόλουθα:

               (1)

               Η απόφαση 2006/799/ΕΚ της Επιτροπής, της 3ης Νοεμβρίου 2006, περί καθορισμού αναθεωρημένων οικολογικών κριτηρίων και των σχετικών απαιτήσεων αξιολόγησης και εξακρίβωσης για την απονομή κοινοτικού οικολογικού σήματος σε βελτιωτικά εδάφους (2) παύει να ισχύει στις 31 Δεκεμβρίου 2013.

               (2)

               Η απόφαση 2007/64/ΕΚ της Επιτροπής, της 15ης Δεκεμβρίου 2006, περί καθορισμού αναθεωρημένων οικολογικών κριτηρίων και των σχετικών απαιτήσεων αξιολόγησης και εξακρίβωσης για την απονομή κοινοτικού οικολογικού σήματος σε καλλιεργητικά μέσα (3) παύει να ισχύει στις 31 Δεκεμβρίου 2013.

               (3)

               Η απόφαση 2009/300/ΕΚ Επιτροπής, της 12ης Μαρτίου 2009, περί καθορισμού των αναθεωρημένων οικολογικών κριτηρίων για την απονομή του κοινοτικού οικολογικού σήματος σε τηλεοπτικούς δέκτες (4) παύει να ισχύει στις 31 Οκτωβρίου 2013.

               (4)

               Η απόφαση 2009/543/ΕΚ της Επιτροπής, της 13ης Αυγούστου 2008, περί καθορισμού των οικολογικών κριτηρίων απονομής του κοινοτικού οικολογικού σήματος σε χρώματα και βερνίκια εξωτερικών χώρων (5) παύει να ισχύει στις 30 Ιουνίου 2013.

               (5)

               Η απόφαση 2009/544/ΕΚ της Επιτροπής, της 13ης Αυγούστου 2008, περί καθορισμού των οικολογικών κριτηρίων απονομής του κοινοτικού οικολογικού σήματος σε χρώματα και βερνίκια εσωτερικών χώρων (6) παύει να ισχύει στις 30 Ιουνίου 2013.

               (6)

               Η απόφαση 2009/563/ΕΚ της Επιτροπής, της 9ης Ιουλίου 2009, περί καθορισμού οικολογικών κριτηρίων για την απονομή του κοινοτικού οικολογικού σήματος σε είδη υπόδησης (7) παύει να ισχύει στις 10 Ιουλίου 2013.

               (7)

               Η απόφαση 2009/564/ΕΚ της Επιτροπής, της 9ης Ιουλίου 2009, για καθορισμό των οικολογικών κριτηρίων για την απονομή του κοινοτικού οικολογικού σήματος σε υπηρεσίες κατασκηνώσεων/κάμπινγκ (8) παύει να ισχύει στις 10 Ιουλίου 2013.

               (8)

               Η απόφαση 2009/567/ΕΚ της Επιτροπής, της 9ης Ιουλίου 2009, για τον καθορισμό οικολογικών κριτηρίων απονομής του κοινοτικού οικολογικού σήματος σε κλωστοϋφαντουργικά προϊόντα (9) παύει να ισχύει στις 10 Ιουλίου 2013.

               (9)

               Η απόφαση 2009/568/ΕΚ της Επιτροπής, της 9ης Ιουλίου 2009, για τον καθορισμό οικολογικών κριτηρίων απονομής του κοινοτικού οικολογικού σήματος σε χαρτί υγείας-καθαριότητας (10) παύει να ισχύει στις 10 Ιουλίου 2013.

               (10)

               Η απόφαση 2009/578/ΕΚ της Επιτροπής, της 9ης Ιουλίου 2009, σχετικά με τον καθορισμό οικολογικών κριτηρίων απονομής κοινοτικού οικολογικού σήματος για υπηρεσίες τουριστικών καταλυμάτων (11) παύει να ισχύει στις 10 Ιουλίου 2013.

               (11)

               Η απόφαση 2009/598/ΕΚ της Επιτροπής, της 9ης Ιουλίου 2009, περί καθορισμού οικολογικών κριτηρίων για την απονομή κοινοτικού οικολογικού σήματος όσον αφορά τα στρώματα κρεβατιών (12) παύει να ισχύει στις 10 Ιουλίου 2013.

               (12)

               Η απόφαση 2009/607/ΕΚ της Επιτροπής, της 9ης Ιουλίου 2009, για καθορισμό οικολογικών κριτηρίων απονομής του κοινοτικού οικολογικού σήματος σε σκληρές επενδύσεις (13) παύει να ισχύει στις 10 Ιουλίου 2013.

               (13)

               Η απόφαση 2009/894/ΕΚ της Επιτροπής, της 30ής Νοεμβρίου 2009, για τον καθορισμό των οικολογικών κριτηρίων απονομής του κοινοτικού οικολογικού σήματος σε έπιπλα από ξύλο (14) παύει να ισχύει την 1η Δεκεμβρίου 2013.

               (14)

               Η απόφαση 2009/967/ΕΚ της Επιτροπής, της 30ής Νοεμβρίου 2009, για τον καθορισμό των οικολογικών κριτηρίων απονομής του κοινοτικού οικολογικού σήματος σε επενδύσεις δαπέδων από υφαντικές ύλες (15) παύει να ισχύει την 1η Δεκεμβρίου 2013.

               (15)

               Η απόφαση 2010/18/ΕΚ της Επιτροπής, της 26ης Νοεμβρίου 2009, για τον καθορισμό των οικολογικών κριτηρίων απονομής του κοινοτικού οικολογικού σήματος σε ξύλινες επενδύσεις δαπέδων (16) παύει να ισχύει στις 27 Νοεμβρίου 2013.

               (16)

               Η απόφαση 2011/331/ΕΕ της Επιτροπής, της 6ης Ιουνίου 2011, περί καθορισμού οικολογικών κριτηρίων για την απονομή του οικολογικού σήματος της EE σε πηγές φωτός (17) παύει να ισχύει στις 6 Ιουνίου 2013.

               (17)

               Διενεργήθηκε εκτίμηση για να αξιολογηθούν η συνάφεια και η καταλληλότητα, αφενός των ισχυόντων οικολογικών κριτηρίων και, αφετέρου, των σχετικών απαιτήσεων εκτίμησης και εξακρίβωσης που καθορίστηκαν με τις εν λόγω αποφάσεις. Λόγω των διαφορετικών σταδίων στα οποία βρίσκεται η διαδικασία αναθεώρησης των συγκεκριμένων αποφάσεων, είναι σκόπιμο να παραταθεί η διάρκεια ισχύος των οικολογικών κριτηρίων και των σχετικών απαιτήσεων εκτίμησης και εξακρίβωσης που ορίζουν οι εν λόγω αποφάσεις. Θα πρέπει να παραταθεί έως τις 30 Ιουνίου 2014 η διάρκεια ισχύος των οικολογικών κριτηρίων και των σχετικών απαιτήσεων εκτίμησης και εξακρίβωσης που καθορίζονται στις αποφάσεις 2009/567/ΕΚ, 2009/543/ΕΚ, 2009/544/ΕΚ και 2009/598/ΕΚ. Θα πρέπει να παραταθεί έως τις 31 Οκτωβρίου 2014 η διάρκεια ισχύος των οικολογικών κριτηρίων και των σχετικών απαιτήσεων εκτίμησης και εξακρίβωσης που καθορίζονται στην απόφαση 2009/300/ΕΚ. Θα πρέπει να παραταθεί έως τις 31 Δεκεμβρίου 2014 η διάρκεια ισχύος των οικολογικών κριτηρίων και των σχετικών απαιτήσεων εκτίμησης και εξακρίβωσης που καθορίζονται στις αποφάσεις 2006/799/ΕΚ, 2007/64/ΕΚ, 2009/894/ΕΚ και 2011/331/ΕΕ. Θα πρέπει να παραταθεί έως τις 30 Ιουνίου 2015 η διάρκεια ισχύος των οικολογικών κριτηρίων και των σχετικών απαιτήσεων εκτίμησης και εξακρίβωσης που καθορίζονται στις αποφάσεις 2009/563/ΕΚ και 2009/568/ΕΚ. Θα πρέπει να παραταθεί έως τις 30 Νοεμβρίου 2015 η διάρκεια ισχύος των οικολογικών κριτηρίων και των σχετικών απαιτήσεων εκτίμησης και εξακρίβωσης που καθορίζονται στις αποφάσεις 2009/564/ΕΚ και 2009/578/ΕΚ. Θα πρέπει να παραταθεί έως τις 31 Δεκεμβρίου 2015 η διάρκεια ισχύος των οικολογικών κριτηρίων και των σχετικών απαιτήσεων εκτίμησης και εξακρίβωσης που καθορίζονται στις αποφάσεις 2009/967/ΕΚ και 2010/18/ΕΚ και έως τις 30 Νοεμβρίου 2017 η διάρκεια ισχύος των οικολογικών κριτηρίων και των συναφών απαιτήσεων εκτίμησης και εξακρίβωσης που καθορίζονται στην απόφαση 2009/607/ΕΚ.

               (18)

               Συνεπώς, θα πρέπει να τροποποιηθούν αναλόγως οι αποφάσεις 2006/799/ΕΚ, 2007/64/ΕΚ, 2009/300/ΕΚ, 2009/543/ΕΚ, 2009/544/ΕΚ, 2009/563/ΕΚ, 2009/564/ΕΚ, 2009/567/ΕΚ, 2009/568/ΕΚ, 2009/578/ΕΚ, 2009/598/ΕΚ, 2009/607/ΕΚ, 2009/894/ΕΚ, 2009/967/ΕΚ, 2010/18/ΕΚ και 2011/331/ΕΕ.

               (19)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 16 του κανονισμού (ΕΚ) αριθ. 66/2010,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 6 της απόφασης 2006/799/ΕΚ αντικαθίσταται από το ακόλουθο κείμενο:

      «Άρθρο 6
      Τα οικολογικά κριτήρια για την κατηγορία προϊόντων “βελτιωτικά εδάφους”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 31 Δεκεμβρίου 2014».

   Άρθρο 2
   Το άρθρο 5 της απόφασης 2007/64/ΕΚ αντικαθίσταται από το ακόλουθο κείμενο:

      «Άρθρο 5
      Τα οικολογικά κριτήρια για την κατηγορία προϊόντων “καλλιεργητικά μέσα”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 31 Δεκεμβρίου 2014».

   Άρθρο 3
   Το άρθρο 3 της απόφασης 2009/300/ΕΚ αντικαθίσταται από το ακόλουθο κείμενο:

      «Άρθρο 3
      Τα οικολογικά κριτήρια για την κατηγορία προϊόντων “τηλεοπτικοί δέκτες”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 31 Οκτωβρίου 2014.»

   Άρθρο 4
   Το άρθρο 3 της απόφασης 2009/543/ΕΚ αντικαθίσταται από το ακόλουθο κείμενο:

      «Άρθρο 3
      Τα οικολογικά κριτήρια για την κατηγορία προϊόντων “χρώματα και βερνίκια εξωτερικών χώρων”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 30 Ιουνίου 2014.»

   Άρθρο 5
   Το άρθρο 3 της απόφασης 2009/544/ΕΚ αντικαθίσταται από το ακόλουθο κείμενο:

      «Άρθρο 3
      Τα οικολογικά κριτήρια για την κατηγορία προϊόντων “χρώματα και βερνίκια εσωτερικών χώρων”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 30 Ιουνίου 2014.»

   Άρθρο 6
   Το άρθρο 3 της απόφασης 2009/563/ΕΚ αντικαθίσταται από το ακόλουθο κείμενο:

      «Άρθρο 3
      Τα οικολογικά κριτήρια για την κατηγορία προϊόντων “είδη υπόδησης”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 30 Ιουνίου 2015.»

   Άρθρο 7
   Το άρθρο 4 της απόφασης 2009/564/ΕΚ αντικαθίσταται από το ακόλουθο κείμενο:

      «Άρθρο 4
      Τα οικολογικά κριτήρια για την κατηγορία προϊόντων “υπηρεσίες κατασκηνώσεων/κάμπινγκ”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 30 Νοεμβρίου 2015.»

   Άρθρο 8
   Το άρθρο 3 της απόφασης 2009/567/ΕΚ αντικαθίσταται από το ακόλουθο κείμενο:

      «Άρθρο 3
      Τα οικολογικά κριτήρια για την κατηγορία προϊόντων “κλωστοϋφαντουργικά προϊόντα”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 30 Ιουνίου 2014.»

   Άρθρο 9
   Το άρθρο 3 της απόφασης 2009/568/ΕΚ αντικαθίσταται από το ακόλουθο κείμενο:

      «Άρθρο 3
      Τα οικολογικά κριτήρια για την κατηγορία προϊόντων “χαρτί υγείας-καθαριότητας”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 30 Ιουνίου 2015.»

   Άρθρο 10
   Το άρθρο 4 της απόφασης 2009/578/ΕΚ αντικαθίσταται από το ακόλουθο κείμενο:

      «Άρθρο 4
      Τα οικολογικά κριτήρια για την κατηγορία προϊόντων “υπηρεσίες τουριστικών καταλυμάτων”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 30 Νοεμβρίου 2015.»

   Άρθρο 11
   Το άρθρο 3 της απόφασης 2009/598/ΕΚ αντικαθίσταται από το ακόλουθο κείμενο:

      «Άρθρο 3
      Τα οικολογικά κριτήρια για την κατηγορία προϊόντων “στρώματα κρεβατιών”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 30 Ιουνίου 2014.»

   Άρθρο 12
   Το άρθρο 3 της απόφασης 2009/607/ΕΚ αντικαθίσταται από το ακόλουθο κείμενο:

      «Άρθρο 3
      Τα οικολογικά κριτήρια για την κατηγορία προϊόντων “σκληρές επενδύσεις”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 30 Νοεμβρίου 2017.»

   Άρθρο 13
   Το άρθρο 3 της απόφασης 2009/894/ΕΚ αντικαθίσταται από το ακόλουθο κείμενο:

      «Άρθρο 3
      Τα οικολογικά κριτήρια για την κατηγορία προϊόντων “έπιπλα από ξύλο”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 31 Δεκεμβρίου 2014.»

   Άρθρο 14
   Το άρθρο 3 της απόφασης 2009/967/ΕΚ αντικαθίσταται από το ακόλουθο κείμενο:

      «Άρθρο 3
      Τα οικολογικά κριτήρια για την κατηγορία προϊόντων “επενδύσεις δαπέδων από υφαντικές ύλες”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 31 Δεκεμβρίου 2015.»

   Άρθρο 15
   Το άρθρο 3 της απόφασης 2010/18/ΕΚ αντικαθίσταται από το ακόλουθο κείμενο:

      «Άρθρο 3
      Τα οικολογικά κριτήρια για την κατηγορία προϊόντων “ξύλινες επενδύσεις δαπέδων”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 31 Δεκεμβρίου 2015.»

   Άρθρο 16
   Το άρθρο 3 της απόφασης 2011/331/ΕΕ αντικαθίσταται από το ακόλουθο κείμενο:

      «Άρθρο 3
      Τα οικολογικά κριτήρια για την κατηγορία προϊόντων “πηγές φωτός”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 31 Δεκεμβρίου 2014.»

   Άρθρο 17
   Η παρούσα απόφαση απευθύνεται στα κράτη μέλη.

      Βρυξέλλες, 17 Ιουνίου 2013.

            Για την Επιτροπή

         Janez POTOČNIK

            Μέλος της Επιτροπής

      (1)  ΕΕ L 27 της 30.1.2010, σ. 1.

      (2)  ΕΕ L 325 της 24.11.2006, σ. 28.

      (3)  ΕΕ L 32 της 6.2.2007, σ. 137.

      (4)  ΕΕ L 82 της 28.3.2009, σ. 3.

      (5)  ΕΕ L 181 της 14.7.2009, σ. 27.

      (6)  ΕΕ L 181 της 14.7.2009, σ. 39.

      (7)  ΕΕ L 196 της 28.7.2009, σ. 27.

      (8)  ΕΕ L 196 της 28.7.2009, σ. 36.

      (9)  ΕΕ L 197 της 29.7.2009, σ. 70.

      (10)  ΕΕ L 197 της 29.7.2009, σ. 87.

      (11)  ΕΕ L 198 της 30.7.2009, σ. 57.

      (12)  ΕΕ L 203 της 5.8.2009, σ. 65.

      (13)  ΕΕ L 208 της 12.8.2009, σ. 21.

      (14)  ΕΕ L 320 της 5.12.2009, σ. 23.

      (15)  ΕΕ L 332 της 17.12.2009, σ. 1.

      (16)  ΕΕ L 8 της 13.1.2010, σ. 32.

      (17)  ΕΕ L 148 της 7.6.2011, σ. 13.


title: 2010/741/ΕΕ: Απόφαση του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010 , σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2009/027 NL/Noord Brabant και Zuid Holland, κλάδος 18, από τις Κάτω Χώρες)

text:
               4.12.2010

               EL

               Επίσημη Εφημερίδα της Ευρωπαϊκής Ένωσης

               L 318/38

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 24ης Νοεμβρίου 2010
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2009/027 NL/Noord Brabant και Zuid Holland, κλάδος 18, από τις Κάτω Χώρες)
   (2010/741/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28 της συμφωνίας,
   Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύθηκαν ως αποτέλεσμα των μεγάλων διαρθρωτικών αλλαγών που επιφέρει η παγκοσμιοποίηση στη μορφή του παγκόσμιου εμπορίου και για να τους ενισχύσει κατά την επανένταξή τους στην αγορά εργασίας.

               (2)

               Το πεδίο εφαρμογής του ΕΤΠ επεκτάθηκε για τις αιτήσεις που υποβάλλονται μετά την 1η Μαΐου 2009 για να συμπεριλάβει τη στήριξη σε εργαζομένους που απολύθηκαν ως άμεσο αποτέλεσμα της παγκόσμιας χρηματοπιστωτικής και οικονομικής κρίσης.

               (3)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ εντός του ετήσιου ανώτατου ορίου των 500 εκατ. ευρώ.

               (4)

               Οι Κάτω Χώρες υπέβαλαν αίτηση στις 30 Δεκεμβρίου 2009 για την κινητοποίηση του ΕΤΠ, όσον αφορά τις απολύσεις σε 70 επιχειρήσεις που δραστηριοποιούνται στον κλάδο 18 της NACE αναθ. 2 (εκτυπώσεις και αναπαραγωγή προεγγεγραμμένων μέσων), στις δύο όμορες περιφέρειες NUTS II Noord Brabant (NL41) και Zuid Holland (NL33) και συμπλήρωσαν την εν λόγω αίτηση με πρόσθετες πληροφορίες έως τις 11 Μαΐου 2010. Η αίτηση πληροί τις απαιτήσεις που ισχύουν για τον καθορισμό της χρηματοδοτικής συνεισφοράς, όπως ορίζονται στο άρθρο 10 του κανονισμού (ΕΚ) αριθ. 1927/2006. Συνεπώς, η Επιτροπή προτείνει την κινητοποίηση ποσού ύψους 2 890 027 ευρώ.

               (5)

               Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλαν οι Κάτω Χώρες,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2010, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 2 890 027 ευρώ σε πιστώσεις αναλήψεως υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 24 Νοεμβρίου 2010.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Ο Πρόεδρος

         O. CHASTEL

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.


title: 2011/450/ΕΕ: Απόφαση του Συμβουλίου, της 19ης Ιουλίου 2011 , σχετικά με τη θέση που θα λάβει η Ευρωπαϊκή Ένωση στη μεικτή επιτροπή του ΕΟΧ για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

text:
               23.7.2011

               EL

               Επίσημη Εφημερίδα της Ευρωπαϊκής Ένωσης

               L 193/9

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 19ης Ιουλίου 2011
   σχετικά με τη θέση που θα λάβει η Ευρωπαϊκή Ένωση στη μεικτή επιτροπή του ΕΟΧ για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
   (2011/450/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 114 και το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το πρωτόκολλο 31 της συμφωνίας για τον Ευρωπαϊκό Οικονομικό Χώρο (1) (εφεξής καλούμενης «η συμφωνία για τον ΕΟΧ») περιλαμβάνει ειδικές διατάξεις και ρυθμίσεις σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών.

               (2)

               Είναι σκόπιμο να συνεχιστεί η συνεργασία των συμβαλλόμενων μερών της συμφωνίας σε δράσεις της Ένωσης που χρηματοδοτούνται από τον γενικό προϋπολογισμό της Ένωσης όσον αφορά την εφαρμογή, τη λειτουργία και την ανάπτυξη της εσωτερικής αγοράς.

               (3)

               Επομένως, το πρωτόκολλο 31 της συμφωνίας θα πρέπει να τροποποιηθεί, ούτως ώστε να είναι δυνατή η συνέχιση της διευρυμένης αυτής συνεργασίας πέραν της 31ης Δεκεμβρίου 2010.

               (4)

               Η θέση της Ένωσης στην μεικτή επιτροπή του ΕΟΧ θα πρέπει να βασισθεί στο επισυναπτόμενο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που θα λάβει η Ευρωπαϊκή Ένωση στη μεικτή επιτροπή του ΕΟΧ για την προτεινόμενη τροποποίηση του πρωτοκόλλου 31 της συμφωνίας για τον ΕΟΧ καθορίζεται στο επισυναπτόμενο στην παρούσα απόφαση σχέδιο απόφασης της μεικτής επιτροπής.
   Άρθρο 2
   Η παρούσα απόφαση αρχίζει να ισχύει της ημέρα της έκδοσής της.

      Βρυξέλλες, 19 Ιουλίου 2011.

            Για το Συμβούλιο

            Ο Πρόεδρος

         M. SAWICKI

      (1)  ΕΕ L 1 της 3.1.1994, σ. 3.

      ΣΧΕΔΙΟ
      ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
      αριθ. …/2011
      της …
      για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως τα άρθρα 86 και 98,
      Εκτιμώντας τα ακόλουθα:

                  (1)

                  Το πρωτόκολλο 31 της συμφωνίας τροποποιήθηκε με την απόφαση αριθ…/… της Μεικτής Επιτροπής του ΕΟΧ της … (1).

                  (2)

                  Είναι σκόπιμο να συνεχιστεί η συνεργασία των συμβαλλόμενων μερών της συμφωνίας σε δράσεις της Ένωσης που χρηματοδοτούνται από τον γενικό προϋπολογισμό της Ένωσης όσον αφορά την εφαρμογή, τη λειτουργία και την ανάπτυξη της εσωτερικής αγοράς.

                  (3)

                  Επομένως, το πρωτόκολλο 31 της συμφωνίας θα πρέπει να τροποποιηθεί, ούτως ώστε να είναι δυνατή η συνέχιση της διευρυμένης αυτής συνεργασίας πέραν της 31ης Δεκεμβρίου 2010,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το άρθρο 7 του πρωτοκόλλου 31 της συμφωνίας τροποποιείται ως εξής:

                  1)

                  Οι λέξεις «έτη 2004, 2005, 2006, 2007, 2008, 2009 και 2010» στην παράγραφο 6 αντικαθίστανται από τις λέξεις «έτη 2004, 2005, 2006, 2007, 2008, 2009, 2010 και 2011».

                  2)

                  Οι λέξεις «έτη 2006, 2007, 2008, 2009 και 2010» στην παράγραφο 7 αντικαθίστανται από τις λέξεις «έτη 2006, 2007, 2008, 2009, 2010 και 2011».

                  3)

                  Στην παράγραφο 8, οι λέξεις «έτη 2008, 2009 και 2010» αντικαθίστανται από τις λέξεις «έτη 2008, 2009, 2010 και 2011».

            Άρθρο 2
      Η παρούσα απόφαση αρχίζει να ισχύει την επομένη της τελευταίας κοινοποίησης προς τη μεικτή επιτροπή του ΕΟΧ δυνάμει του άρθρου 103 παράγραφος 1 της συμφωνίας (2).
      Εφαρμόζεται από την 1η Ιανουαρίου 2011.
      Άρθρο 3
      Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

         …,

               Για τη Μεικτή Επιτροπή του ΕΟΧ

               Ο Πρόεδρος

               Οι Γραμματείς της Μεικτής Επιτροπής του ΕΟΧ

         (1)  ΕΕ L …

         (2)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


title: 2013/563/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με το κλείσιμο των λογαριασμών της Ευρωπαϊκής Αστυνομικής Ακαδημίας για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/187

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 17ης Απριλίου 2013
   σχετικά με το κλείσιμο των λογαριασμών της Ευρωπαϊκής Αστυνομικής Ακαδημίας για το οικονομικό έτος 2011
   (2013/563/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2011, που συνοδεύεται από τις απαντήσεις της Ακαδημίας (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίωςτο άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη την απόφαση 2005/681/ΔΕΥ του Συμβουλίου, της 20ής Σεπτεμβρίου 2005, για την ίδρυση της Ευρωπαϊκής Αστυνομικής Ακαδημίας (ΕΑΑ) και την κατάργηση της απόφασης 2000/820/ΔΕΥ (4), και ιδίως το άρθρο 16,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη την απόφαση της Επιτροπής C(2011)4680, της 30ής Ιουνίου 2011, με την οποία συναινεί σε εξαίρεση την οποία ζήτησε η Ευρωπαϊκή Αστυνομική Ακαδημία από τον κανονισμό (ΕΚ, Ευρατόμ) αριθ. 2343/2002,

               —

               έχοντας υπόψη την έκθεση της Ευρωπαϊκής Αστυνομικής Ακαδημίας, της 12ης Ιουλίου 2010, σχετικά με την επιστροφή ιδιωτικών δαπανών (10/0257/KA),

               —

               έχοντας υπόψη τον εξωτερικό λογιστικό έλεγχο τον οποίο ανέθεσε η Ευρωπαϊκή Αστυνομική Ακαδημία (αριθ. σύμβασης CEPOL/2010/001) σχετικά με την επιστροφή ιδιωτικών δαπανών,

               —

               έχοντας υπόψη την τελική έκθεση σχετικά με την εξωτερική αξιολόγηση πενταετίας της Ευρωπαϊκής Αστυνομικής Ακαδημίας (αριθ. σύμβασης CEPOL/CT/2010/002),

               —

               έχοντας υπόψη την ετήσια έκθεση δραστηριοτήτων της Γενικής Διεύθυνσης Δικαιοσύνης, Ελευθερίας και Ασφάλειας για το 2009,

               —

               έχοντας υπόψη την τέταρτη έκθεση προόδου της Ευρωπαϊκής Αστυνομικής Ακαδημίας σχετικά με την εκτέλεση του πολυετούς σχεδίου δράσης για την περίοδο 2010-2014,

               —

               έχοντας υπόψη την έκθεση του Ελεγκτικού Συνεδρίου σχετικά με την εκτέλεση του πολυετούς σχεδίου δράσης της Ευρωπαϊκής Αστυνομικής Ακαδημίας για την περίοδο 2010-2014,

               —

               έχοντας υπόψη το σημείωμα της Υπηρεσίας Εσωτερικού Λογιστικού Ελέγχου (IAS) με ημερομηνία 4 Ιουλίου 2011 (αριθ. αναφοράς (2011) 722479) για την τρίτη έκθεση προόδου σχετικά με την εκτέλεση του πολυετούς σχεδίου δράσης της Ευρωπαϊκής Αστυνομικής Ακαδημίας για την περίοδο 2010-2014,

               —

               έχοντας υπόψη την έκθεση της Ευρωπαϊκής Αστυνομικής Ακαδημίας σχετικά με την εφαρμογή του ψηφίσματος του Ευρωπαϊκού Κοινοβουλίου με τίτλο «Απαλλαγή 2009: Ευρωπαϊκή Αστυνομική Ακαδημία» και τα παραρτήματά της,

               —

               έχοντας υπόψη την έκθεση της Ευρωπαϊκής Αστυνομικής Ακαδημίας σχετικά με την εφαρμογή του εγχειριδίου προμηθειών για την περίοδο 1η Ιουλίου 2010 – 1η Ιουλίου 2011 και το παράρτημά της,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0064/2013),

               1.

               εγκρίνει το κλείσιμο των λογαριασμών της Ευρωπαϊκής Αστυνομικής Ακαδημίας για το οικονομικό έτος 2011·

               2.

               αναθέτει στον πρόεδρό του να διαβιβάσει την παρούσα απόφαση στον διευθυντή της Ευρωπαϊκής Αστυνομικής Ακαδημίας, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 388 της 15.12.2012, σ. 23.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 256 της 1.10.2005, σ. 63.

      (5)  ΕΕ L 357 της 31.12.2002, σ. 72.


title: 2014/97/ΕΕ: Απόφαση του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013 , σχετικά με την κινητοποίηση του μέσου ευελιξίας

text:
               20.2.2014

               EL

               Επίσημη Εφημερίδα της Ευρωπαϊκής Ένωσης

               L 50/19

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 20ής Νοεμβρίου 2013
   σχετικά με την κινητοποίηση του μέσου ευελιξίας
   (2014/97/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (1), και συγκεκριμένα το άρθρο 11,
   Έχοντας υπόψη την πρόταση της Ευρωπαϊκής Επιτροπής,
   Λαμβάνοντας υπόψη ότι, μετά την εξέταση όλων των δυνατοτήτων ανακατανομής πιστώσεων στο πλαίσιο του τομέα 1β, κρίνεται αναγκαία η κινητοποίηση του μέσου ευελιξίας προκειμένου να συμπληρωθεί η χρηματοδότηση στον γενικό προϋπολογισμό της Ευρωπαϊκής Ένωσης για το οικονομικό έτος 2014, πέραν του ανωτάτου ορίου του τομέα 1β, με ποσό ύψους 89 330 000 EUR για τη χρηματοδότηση των προγραμμάτων των διαρθρωτικών ταμείων για την Κύπρο, ώστε να χορηγηθεί πρόσθετη χρηματοδότηση από τα διαρθρωτικά ταμεία προς την Κύπρο για το έτος 2014 κατά συνολικό ποσό 100 000 000 EUR.
   ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2014, χρησιμοποιείται το μέσο ευελιξίας για τη χορήγηση ποσού 89 330 000 EUR σε πιστώσεις ανάληψης υποχρεώσεων στον τομέα 1β.
   Το ποσό αυτό θα χρησιμοποιηθεί για να συμπληρωθεί η χρηματοδότηση των προγραμμάτων των διαρθρωτικών ταμείων για την Κύπρο στο πλαίσιο του τομέα 1β.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 20 Νοεμβρίου 2013.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         V. LEŠKEVIČIUS

      (1)  ΕΕ L 347 της 20.12.2013, σ. 884.


title: Απόφαση (ΕΕ, Ευρατόμ) 2016/1656 των αντιπροσώπων των κυβερνήσεων των κρατών μελών, της 7ης Σεπτεμβρίου 2016, για τον διορισμό γενικού εισαγγελέα στο Δικαστήριο

text:
               15.9.2016

               EL

               Επίσημη Εφημερίδα της Ευρωπαϊκής Ένωσης

               L 247/17

         ΑΠΌΦΑΣΗ (ΕΕ, Ευρατόμ) 2016/1656 ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ
   της 7ης Σεπτεμβρίου 2016
   για τον διορισμό γενικού εισαγγελέα στο Δικαστήριο
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 19,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 253 και 255,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 106α παράγραφος 1,
   Εκτιμώντας τα ακόλουθα:

               (1)

               Οι θητείες δεκατεσσάρων δικαστών και τεσσάρων γενικών εισαγγελέων του Δικαστηρίου έληξαν στις 6 Οκτωβρίου 2015. Επιπλέον, ο αριθμός των γενικών εισαγγελέων στο Δικαστήριο αυξήθηκε σε έντεκα, από 7ης Οκτωβρίου 2015, με την απόφαση 2013/336/ΕΕ του Συμβουλίου (1).

               (2)

               Στο πλαίσιο αυτό προτάθηκε η υποψηφιότητα του κ. Evgeni TANCHEV για τη θέση του γενικού εισαγγελέα στο Δικαστήριο.

               (3)

               Η επιτροπή που θεσπίσθηκε με το άρθρο 255 της Συνθήκης για τη λειτουργία της Ευρωπαϊκής Ένωσης γνωμοδότησε σχετικά με την επάρκεια του κ. Evgeni TANCHEV για την άσκηση των καθηκόντων του γενικού εισαγγελέα στο Δικαστήριο.

               (4)

               Ενδείκνυται να διοριστεί γενικός εισαγγελέας στο Δικαστήριο ο κ. Evgeni TANCHEV για την περίοδο από την έναρξη ισχύος της παρούσας απόφασης έως τις 6 Οκτωβρίου 2021,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Evgeni TANCHEV διορίζεται γενικός εισαγγελέας στο Δικαστήριο για την περίοδο από την έναρξη ισχύος της παρούσας απόφασης έως τις 6 Οκτωβρίου 2021.
   Άρθρο 2
   Η παρούσα απόφαση τίθεται σε ισχύ την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 7 Σεπτεμβρίου 2016.

            Ο Πρόεδρος

         P. JAVORČÍK

      (1)  Απόφαση 2013/336/ΕΕ του Συμβουλίου, της 25ης Ιουνίου 2013, για την αύξηση του αριθμού των γενικών εισαγγελέων στο Δικαστήριο της Ευρωπαϊκής Ένωσης (ΕΕ L 179 της 29.6.2013, σ. 92).


title: 86/359/ΕΟΚ: Απόφαση του Συμβουλίου της 14ης Ιουλίου 1986 για τη σύναψη της συντονιστικής συμφωνίας Κοινότητας—COST μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας, του Βασιλείου της Νορβηγίας, του Βασιλείου της Σουηδίας, της Ελβετικής Συνομοσπονδίας και της Ομοσπονδιακής Δημοκρατίας της Γιουγκοσλαβίας σχετικά με τη συντονισμένη δράση στον τομέα της φυτοκαλλιέργειας in vitro (δράση COST 87)

text:
Αριθ . L 216/ 18                               Επίσημη Εφημερίδα των Ευρωπαϊκων Κοινοτήτων                                           5 . 8 . 86
                                                       ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                             της 14ης Ιουλίου 1986
                    για τη σύναψη της συντονιστικής συμφωνίας Κοινότητας—CΟSΤ μεταξύ της Ευρωπαϊκής
                    Οικονομικής Κοινότητας και της Δημοκρατίας της Φινλανδίας, του Βασιλείου της Νορβηγίας ,
                    του Βασιλείου της Σουηδίας, της Ελβετικής Συνομοσπονδίας και της Ομοσπονδιακής Σοσια
                    λιστικής Δημοκρατίας της Γιουγκοσλαβίας σχετικά με τη συντονισμένη δράση στον τομέα της
                                                  φυτο καλλιέργειας in vitro (δράση CΟSΤ 87)
                                                                 (86/359/EOK)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,                                     ότι η συμφωνία πρέπει να εγκριθεί,
 Έχοντας υπόψη :
                                                                            ΑΠΟΦΑΣΙΖΕΙ :
τη συνθήκη για την ίδρυση της Ευρωπαϊκής Οικονομικής
Κοινότητας ,                                                                                Άρθρο 1
το σχέδιο απόφασης που υπέβαλε η Επιτροπή ,                                 Η συντονιστική συμφωνία Κοινότητας—CΟSΤ μεταξύ της
                                                                            Ευρωπαϊκής Οικονομικής Κοινότητας και της Δημοκρατίας
Εκτιμώντας :                                                                της Φινλανδίας, του Βασιλείου της Νορβηγίας, του Βασιλείου
                                                                            της Σουηδίας , της Ελβετικής Συνομοσπονδίας και της Ομο
ότι το Συμβούλιο , με την απόφασή του 85 / 195/EOK ( J ),                   σπονδιακής Σοσιαλιστικής Δημοκρατίας της Γιουγκοσλα
θέσπισε πολυετές πρόγραμμα ερευνητικής δράσης της Ευρω                     βίας σχετικά με συντονισμένη δράση στον τομέα της φυτο
παϊκής Οικονομικής Κοινότητας στον τομέα της βιοτεχνολο                    καλλιέργειας in vitro (δράση CΟSΤ 87) εγκρίνεται εξ ονόμα
γίας ( 1985—1989), το οποίο περιλαμβάνει συντονισμένες                      τος της Κοινότητας .
ενέργειες για τη φυτοκαλλιέργεια in vitro
                                                                            Το κείμενο της συμφωνίας επισυνάπτεται στην παρούσα
ότι το άρθρο 7 παράγραφος 1 της απόφασης 85 / 195 /EOK                      απόφαση .
προβλέπει ότι η Κοινότητα μπορεί να συνάπτει συμφωνίες με
κράτη που δεν είναι μέλη της αλλά συμμετέχουν στην
ευρωπαϊκή συνεργασία στον τομέα της επιστημονικής και                                                   Αρθρο 2
τεχνικής έρευνας (CΟSΤ), με σκοπό την εξασφάλιση συνερ
γασίας μεταξύ των συντονισμένων κοινοτικών σχεδίων δρά                     Ο πρόεδρος του Συμβουλίου προβαίνει στη γνωστοποίηση
σης για τη φυτοκαλλιέργεια in vitro και των συναφών                         που προβλέπει το άρθρο 6 παράγραφος 2 της συμφω
προγραμμάτων των κρατών αυτών                                               νίας (2).
ότι το άρθρο 7 παράγραφος 2 της εν λόγω απόφασης
εξουσιοδοτεί την Επιτροπή να διαπραγματευθεί τις εν λόγω                    Βρυξέλλες , 14 Ιουλίου 1986 .
συμφωνίες
                                                                                Για το Συμβούλιο
ότι , δυνάμει του εν λόγω άρθρου 7 παράγραφος 2, η Επιτροπή
διαπραγματεύθηκε συμφωνία με τη Φινλανδία , τη Νορβηγία ,                                                               Ο Πρόεδρος
τη Σουηδία , την Ελβετία και τη Γιουγκοσλαβία                                                                           Μ . JΟΡLΙΝG
                                                                            (2) Η ημερομηνία έναρξης ισχύος της συμφωνίας θα δημοσιευθεί στην
                                                                                Επίσημη Εφημερίδα των Ευρωπαϊκών Κοινοτήτων από τη Γενική
(>) ΕΕ αριθ . L 83 της 25 . 3 . 1985 , σ . 1 .                                  Γραμματεία του Συμβουλίου .


title: Απόφαση (ΕΕ) 2016/402 του Συμβουλίου, της 15ης Ιανουαρίου 2016, όσον αφορά την υπογραφή και σύναψη της συμφωνίας μεταξύ του Υπουργικού Συμβουλίου της Δημοκρατίας της Αλβανίας και της Ευρωπαϊκής Ένωσης σχετικά με διαδικασίες ασφάλειας για την ανταλλαγή και την προστασία διαβαθμισμένων πληροφοριών

text:
               19.3.2016

               EL

               Επίσημη Εφημερίδα της Ευρωπαϊκής Ένωσης

               L 74/1

         ΑΠΌΦΑΣΗ (ΕΕ) 2016/402 ΤΟΥ ΣΥΜΒΟΥΛΊΟΥ
   της 15ης Ιανουαρίου 2016
   όσον αφορά την υπογραφή και σύναψη της συμφωνίας μεταξύ του Υπουργικού Συμβουλίου της Δημοκρατίας της Αλβανίας και της Ευρωπαϊκής Ένωσης σχετικά με διαδικασίες ασφάλειας για την ανταλλαγή και την προστασία διαβαθμισμένων πληροφοριών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, ιδίως το άρθρο 37, και τη Συνθήκη για τη λειτουργία της Ευρωπαϊκής Ένωσης, ιδίως το άρθρο 218 παράγραφος 5 και το άρθρο 218 παράγραφος 6 πρώτο εδάφιο,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Κατά τη σύνοδό του στις 20 Ιανουαρίου 2014, το Συμβούλιο αποφάσισε να εξουσιοδοτήσει τον Ύπατο Εκπρόσωπο της Ένωσης για θέματα εξωτερικής πολιτικής και πολιτικής ασφαλείας (ΥΕ) να αρχίσει διαπραγματεύσεις κατ' εφαρμογή του άρθρου 37 της Συνθήκης για την Ευρωπαϊκή Ένωση και σύμφωνα με τη διαδικασία του άρθρου 218 παράγραφος 3 της Συνθήκης για τη λειτουργία της Ευρωπαϊκής Ένωσης για να συνάψει συμφωνία για την ασφάλεια των πληροφοριών μεταξύ του Υπουργικού Συμβουλίου της Δημοκρατίας της Αλβανίας και της Ευρωπαϊκής Ένωσης.

               (2)

               Κατόπιν της εν λόγω εξουσιοδότησης, η ΥΕ διαπραγματεύτηκε συμφωνία με το Υπουργικό Συμβούλιο της Δημοκρατίας της Αλβανίας σχετικά με διαδικασίες ασφάλειας για την ανταλλαγή και την προστασία διαβαθμισμένων πληροφοριών.

               (3)

               Η εν λόγω συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται, εξ ονόματος της Ένωσης, η συμφωνία μεταξύ του Υπουργικού Συμβουλίου της Δημοκρατίας της Αλβανίας και της Ευρωπαϊκής Ένωσης σχετικά με διαδικασίες ασφάλειας για την ανταλλαγή και την προστασία διαβαθμισμένων πληροφοριών.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία προκειμένου να δεσμεύσουν την Ένωση.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 15 Ιανουαρίου 2016.

            Για το Συμβούλιο

            Ο Πρόεδρος

         J.R.V.A. DIJSSELBLOEM


Avis juridique important

|

31983D0248

83/248/ΕΟΚ: Απόφαση της Επιτροπής της 24ης Μαΐου 1983 για την αποδοχή των υποχρεώσεων που έχουν αναληφθεί στα πλαίσια της διαδικασίας αντιντάμπινγκ, καθώς και την περάτωση της διαδικασίας όσον αφορά τις εισαγωγές πολυαιθυλενίου καταγωγής Σοβιετικής Ένωσης, Λαϊκής Δημοκρατίας της Γερμανίας, Τσεχοσλοβακίας και Πολωνίας

Επίσημη Εφημερίδα αριθ. L 138 της 27/05/1983 σ. 0065 - 0067

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Μαΐου 1983  για την αποδοχή των υποχρεώσεων που έχουν αναληφθεί στα πλαίσια της διαδικασίας αντιντάμπινγκ, καθώς και την περάτωση της διαδικασίας όσον αφορά τις εισαγωγές πολυαιθυλενίου καταγωγής Σοβιετικής Ένωσης, Λαϊκής Δημοκρατίας της Γερμανίας, Τσεχοσλοβακίας και Πολωνίας  (83/248/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Οικονομικής Κοινότητας (1), όπως τροποποιήθηκε με τον κανονισμό (ΕΟΚ) αριθ. 1580/82 (2), και ιδίως το άρθρο 10,  Μετά από διαβουλεύσεις στα πλαίσια της συμβουλευτικής επιτροπής που έχει συσταθεί με τον εν λόγω κανονισμό,  Εκτιμώντας:  ότι τον Αύγουστο του 1982 η Επιτροπή έλαβε καταγγελία για την έναρξη διαδικασίας αντιντάμπινγκ που υποβλήθηκε από το Ευρωπαϊκό Συμβούλιο των Ομοσπονδιών Χημικής Βιομηχανίας (CEFIC) εξ ονόματος 13 παραγωγών πολυαιθυλενίου που αντιπροσωπεύουν το σύνολο της κοινοτικής παραγωγής·  ότι, επειδή η καταγγελία αυτή περιείχε επαρκή αποδεικτικά στοιχεία για την ύπαρξη πρακτικής ντάμπινγκ όσον αφορά ένα ομοειδές προϊόν καταγωγής Σοβιετικής Ένωσης, Λαϊκής Δημοκρατίας της Γερμανίας, Τσεχοσλοβακίας και Πολωνίας, καθώς και για τη σημαντική ζημία που προκαλείται από το γεγονός αυτό, η Επιτροπή γνωστοποίησε, με ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων (3), την έναρξη διαδικασίας αντιντάμπινγκ όσον αφορά τις εισαγωγές πολυαιθυλενίου καταγωγής Σοβιετικής Ένωσης, Λαϊκής Δημοκρατίας της Γερμανίας, Τσεχοσλοβακίας και Πολωνίας και άρχισε έρευνα σε κοινοτικό επίπεδο·  ότι η Επιτροπή πληροφόρησε επίσημα τους γνωστούς ως ενδιαφερόμενους εισαγωγείς και εξαγωγείς για την απόφαση αυτή·  ότι η Επιτροπή έδωσε την ευκαιρία στα άμεσα ενδιαφερόμενα μέρη να εκθέσουν εγγράφως και να αναπτύξουν προφορικώς τις απόψεις τους·  ότι ορισμένα από τα ενδιαφερόμενα μέρη επωφελήθηκαν από την ευκαιρία αυτή για να εκθέσουν λεπτομερώς τις αντιρρήσεις τους εγγράφως ή/και προφορικώς·  ότι η Επιτροπή, για να προβεί σε μια πρώτη εκτίμηση των περιθωρίων ντάμπινγκ και της ζημίας που έχει προκληθεί, συνέλεξε και επαλήθευσε από τους ενδιαφερόμενους εξαγωγείς, εισαγωγείς και παραγωγούς της Κοινότητας, οι οποίοι δήλωσαν ότι είναι πρόθυμοι να συνεργαστούν στη σχετική έρευνα, όλες τις απαραίτητες πληροφορίες· ότι προέβη, όπου χρειάστηκε, σε επιτόπιους ελέγχους. Πληροφορίες δόθηκαν κυρίως από τις ακόλουθες επιχειρήσεις:  - οσον αφορά τους εισαγωγείς της Κοινότητας:  Deutsche Chemapol GmbH (Φρανκφούρτη),  Karl O. Helm AG (Αμβούργο),  BOCHAKO GmbH (Αμβούργο),  SOGO SA (Παρίσι),  LUBIMEX BV (Bussum),  Chr. Egelborg A/S (Holbaek),  TR International Ltd (Λονδίνο)·  - οσον αφορά τους παραγωγούς της Κοινότητας:  BASF AG (Luswigshafen),  Hoechst AG (Φρανκφούρτη),  Bayer AG (Leverkusen),  ATO Chimie (Παρίσι la Defense),  CdF Chimie EP (Παρίσι la Defense),  Montepolimeri (Mailand),  BP Chemicals SA (Γενεύη),  ICI PLC (Λονδίνο),  SHELL International Ltd (Λονδίνο),  DSM NV (Sittard),  ESSOCHEM Inc. (Machelen)·  - οσον αφορά τους εξαγωγείς:  Sojuzchimexport (Μόσχα),  Ciech (Βαρσοβία),  Petrimex (Μπρατισλάβα),  AHB Chemie (Βερολίνο, Λαϊκή Δημοκρατία της Γερμανίας)·  ότι οι προκαταρκτικές έρευνες που διεξήγαγε η Επιτροπή καλύπτουν την περίοδο από την 1η Ιουλίου 1981 μέχρι τις 30 Ιουνίου 1982·  ότι η Επιτροπή κατά τις πρώτες έρευνές της έλαβε ως βάση όλων των υπολογισμών της τις μέσες σταθμισμένες τιμές για πολυαιθυλένιο υψηλής πιέσεως γενικής χρήσης, δηλαδή κυρίως για την κατασκευή φύλλων, λόγω του ότι οι εν λόγω χώρες εξάγουν στην Κοινότητα αποκλειστικά σχεδόν είδη πολυαιθυλενίου της κατηγορίας αυτής·  ότι, προκειμένου να εξακριβώσει η Επιτροπή την ύπαρξη πρακτικής ντάμπινγκ από τους εισαγωγείς που αναφέρονται προηγουμένως, πρέπει να λάβει υπόψη της το γεγονός ότι η Σοβιετική Ένωση, η Λαϊκή Δημοκρατία της Γερμανίας, η Τσεχοσλοβακία και η Πολωνία είναι χώρες που δεν έχουν οικονομία αγοράς·  ότι για το λόγο αυτό η Επιτροπή πρέπει κατά τον υπολογισμό της κανονικής τιμής να λάβει ως βάση μία χώρα με οικονομία αγοράς· ότι η καταγγελία αναφερόταν σχετικά στη σουηδική εσωτερική αγορά·  ότι άλλα μέρη πρότειναν να γίνει σύγκριση με τις τιμές των Ηνωμένων Πολιτειών ή του Καναδά· ότι η Επιτροπή εξέτασε τη δυνατότητα αυτή αλλά δεν τη θεώρησε ωστόσο πρόσφορη λόγω των ιδιαιτεροτήτων της διαδικασίας παραγωγής αιθυλενίου στη Βόρεια Αμερική, ιδίως επειδή στις ΗΠΑ υπάρχουν για το φυσικό αέριο, το οποίο χρησιμοποιείται εκεί κυρίως ως πρώτη ύλη για την κατασκευή πολυαιθυλενίου, κρατικές ρυθμίσεις όσον αφορά τις τιμές· ότι, συνεπώς, το αρχικό κόστος αυτής της πρώτης ύλης στις ΗΠΑ είναι σαφώς κατώτερο από τους άλλους υδρογονάνθρακες όπως η νάφθα και το ντήζελ, στους οποίους βασίζονται κατά το μεγαλύτερο μέρος οι ευρωπαίοι παραγωγοί και εξαγωγείς για την κατασκευή πολυαιθυλενίου·  ότι η Επιτροπή, αφού διεξήγαγε επιτόπιους ελέγχους στις εγκαταστάσεις σουηδού κατασκευαστή και έλαβε γνώση των επιχειρημάτων που εξέθεσαν εγγράφως και προφορικώς τα ενδιαφορόμενα μέρη, έλαβε ως βάση κατά την προκαταρκτική εξέταση της κανονικής αξίας τις τιμές πολυαιθυλενίου υψηλής πιέσεως «για γενική χρήση» στην εσωτερική σουηδική αγορά. Στην απόφαση αυτή η Επιτροπή έλαβε υπόψη ότι οι συνθήκες παραγωγής για το πολυαιθυλένιο υψηλής πιέσεως στη Σουηδία είναι συγκρίσιμες με εκείνες στις εν λόγω εξαγωγείς χώρες και την Κοινότητα· ότι περισσότερο από το ήμισυ των αναγκών της σουηδικής αγοράς καλύπτονται κυρίως με εισαγωγές από άλλες σκανδιναβικές χώρες και από την Κοινότητα και ότι οι δασμολογικοί περιορισμοί για την εισαγωγή πολυαιθυλενίου υψηλής πιέσεως στη Σουηδία είναι σχετικά μικροί. Κατά συνέπεια, η Επιτροπή κατέληξε στην άποψη ότι το επίπεδο των τιμών στη σουηδική αγορά είναι ανάλογο με τις συνθήκες ανταγωνισμού που επικρατούν σ' αυτή·  ότι κατά τον προκαταρκτικό προσδιορισμό του ντάμπινγκ έγινε σύγκριση μεταξύ των μέσων σταθμισμένων τιμών εργοστασίου των πωλήσεων που πραγματοποιήθηκαν μεταξύ Ιουλίου 1981 και Ιουνίου 1982 και των τιμών εξαγωγής των εν λόγω χωρών προς την Κοινότητα κατά το ίδιο χρονικό διάστημα·  ότι η Επιτροπή έλαβε δεόντως υπόψη τις διαφορές που επηρεάζουν τη δυνατότητα σύγκρισης των τιμών και φρόντισε ιδιαίτερα να λάβει ως βάση των υπολογισμών της αποκλειστικά και μόνο τις τιμές της εσωτερικής σουηδικής αγοράς για «γενικής χρήσης» πολυαιθυλένιο υψηλής πιέσεως που πωλήθηκε σε ανεξάρτητους κατασκευαστές φύλλων· ότι από την έρευνα αποκλείστηκαν οι πωλήσεις ειδικών τύπων πολυαιθυλενίου υψηλότερης ποιότητας· ότι από τις τιμές της σουηδικής αγοράς για χύδην προϊόντα, που παραδόθηκαν στους πελάτες ελεύθερα στο εργοστάσιο, αφαιρέθηκαν εκπτώσεις, λοιπές απαλλαγές και μεταφορικά έξοδα· ότι επιχειρήθηκε, επιπλέον, να γίνει μία διόρθωση έτσι ώστε οι τιμές να επαναφερθούν σε «επίπεδο τοις μετρητοίς»· ότι οι τιμές εξαγωγής των χωρών που αφορά η διαδικασία έχουν ληφθεί σε βάση «fob» η «cif», για να είναι δυνατό να γίνει ενδεχομένως εξίσωση των τιμών ούτως ώστε να ληφθούν υπόψη τα μεταφορικά έξοδα που περιλαμβάνονται στις τιμές αυτές και οι όροι πληρωμής· ότι επιπλέον, κατά τον υπολογισμό των τιμών εξαγωγής, δεν έχει συμπεριληφθεί η παράδοση πολυαιθυλενίου κατώτερης ποιότητας, στο μέτρο που αυτό ήταν δυνατό να αποδειχτεί·  ότι, κατά συνέπεια, η προκαταρκτική εξέταση των στοιχείων αυτών απέδειξε την άσκηση πρακτικής ντάμπινγκ από τους εισαγωγείς στους οποίους έγινε έρευνα, το περιθώριο του οποίου είναι ίσο με τη διαφορά μεταξύ της κανονικής αξίας που προσδιορίστηκε πιο πάνω και της τιμής εξαγωγής προς την Κοινότητα· ότι το περιθώριο αυτό ποικίλλει σημαντικά ανάλογα με τη χώρα εξαγωγέα και το Κράτος μέλος που εισάγει το προϊόν και κατά μέσο σταθμισμένο όρο ανέρχεται σε 47 % για εισαγωγές καταγωγής Σοβιετικής Ένωσης, σε 40 % για την Πολωνία, 38 % για τη Λαϊκή Δημοκρατία της Γερμανίας και 34 % για την Τσεχοσλοβακία ·  ότι, όσον αφορά τη βλάβη που προκλήθηκε σ' αυτό τον κλάδο της κοινοτικής βιομηχανίας από τις εισαγωγές που υπήρξαν αντικείμενο ντάμπινγκ, προέκυψε από την προκαταρκτική εξέταση του πληροφοριακού υλικού που είχε στη διάθεσή της η Επιτροπή ότι το σύνολο των εισαγωγών πολυαιθυλενίου υψηλής πιέσεως από τις εν λόγω χώρες στην Κοινότητα (εκτός από το ενδογερμανικό εμπόριο) αυξήθηκε από 34 900 τόνους το 1979 σε 129 000 τόνους κατά την περίοδο της έρευνας, δηλαδή μεταξύ Ιουλίου 1981 και Ιουνίου 1982, πράγμα που αντιστοιχεί σε αύξηση ύψους 270 %· ότι στο ίδιο χρονικό διάστημα το ποσοστό συμμετοχής στην αγορά της Κοινότητας των εισαγωγών αυτών αυξήθηκε από 1,1 % σε 5 % περίπου · ότι η μεταβολή των ποσοστών συμμετοχής στην αγορά παρουσίασε σημαντικές διαφορές στα Κράτη μέλη της Κοινότητας και ήταν ιδιαίτερα χαρακτηριστική στις Κάτω Χώρες και το Βέλγιο, όπου τα ποσοστά από 0,6 % και 1,6 % αυξήθηκαν σε 19 % και 11,5 % αντίστοιχα· ότι τα ποσοστά συμμετοχής των εισαγωγών αυτών αυξήθηκαν από το 1979 μέχρι το τέλος της εξεταζόμενης περιόδου στη Γαλλία από 0,4 % σε 6,1 %, στη Δανία από 1,4 % σε 6,3 %, στην Ομοσπονδιακή Δημοκρατία της Γερμανίας από 2,6 % σε 5,8 % και στο Ηνωμένο Βασίλειο από 0,2 % σε 2,3 %·  ότι οι τιμές πώλησης στην Κοινότητα για «γενικής χρήσης» πολυαιθυλένιο υψηλής πιέσεως τυποποιημένης ποιότητας, καταγωγής από τις εν λόγω χώρες, υπολείπονται των τιμών των κοινοτικών παραγωγών στους γενικούς τομείς χρήσεως σε διαφορετική έκταση και μάλιστα μέχρι 25 %·  ότι ιδιαίτερα έντονη και συχνή ήταν η πτώση των τιμών στις Κάτω Χώρες και το Βέλγιο, με συνέπεια τη δραστική άνοδο του ποσοστού συμμετοχής στην αγορά των εισαγωγών που υπήρξαν αντικείμενο πρακτικής ντάμπινγκ στις χώρες αυτές·  ότι από το αποδεικτικό υλικό που έχει στη διάθεσή της η Επιτροπή προκύπτει ακόμη ότι η άνοδος των εισαγωγών που αποτελούν αντικείμενο πρακτικής ντάμπινγκ και η κατάκτηση σημαντικών ποσοστών συμμετοχής στην αγορά επιτεύχθηκε σε εποχή κατά την οποία η ζήτηση στην Κοινότητα υποχωρούσε. Για το λόγο αυτό οι παραγωγοί της Κοινότητας έπρεπε να υποστούν πρόσθετες απώλειες στις πωλήσεις και δεν ήταν σε θέση να σταθεροποιήσουν την αγορά, παρά τους σημαντικούς περιορισμούς της παραγωγής. Επιπλέον λόγω των εισαγωγών που είχαν αποτελέσει αντικείμενο ντάμπινγκ δεν ήταν δυνατό να συγκρατηθεί μια αύξουσα πτώση των τιμών. Ετσι οι ζημιές των κοινοτικών παραγωγών έφτασαν σε απαράδεκτα επίπεδα·  ότι η Επιτροπή εξέτασε επιπλέον την επίδραση των λοιπών εισαγωγών πολυαιθυλενίου υψηλής πιέσεως στην Κοινότητα και διαπίστωσε ότι και αυτές είχαν σαφώς αυξηθεί και διευρύνει το ποσοστό συμμετοχής τους στην αγορά. Επανεξέταση σε βάθος έδειξε ότι στην περίπτωση αυτή πρόκειται βασικά για πολυαιθυλένιο υψηλής πιέσεως από τις σκανδιναβικές χώρες και την Αυστρία το οποίο εν μέρει προορίζεται για υψηλής αξίας τομείς χρήσεως που έχει εισαχθεί στην Κοινότητα σύμφωνα με τις τιμές της αγοράς·  ότι κατά την αξιολόγηση των επιπτώσεων των εισαγωγών που αποτέλεσαν αντικείμενο ντάμπινγκ η Επιτροπή έλαβε ακόμη υπόψη το γεγονός ότι, λόγω της υπάρχουσας πλεονάζουσας δυναμικότητας ως προς την παραγωγή πολυαιθυλενίου, υπάρχει σημαντική πίεση επί των τιμών, η οποία δεν μπορεί να αποδοθεί στις εν λόγω εισαγωγές. Έτσι δεν είναι δυνατόν, με τις συνθήκες που επικρατούν στην αγορά, να υπάρξουν ούτε κέρδη ούτε τιμές που να καλύπτουν το κόστος·  ότι με βάση τα αποτελέσματα αυτά η Επιτροπή κατέληξε προσωρινά στο συμπέρασμα ότι, ιδιαίτερα σε σχέση με τα προβλήματα προσαρμογής τα οποία αντιμετωπίζει η εν λόγω κοινοτική βιομηχανία, οι αρνητικές επιπτώσεις των εισαγωγών που αποτέλεσαν αντικείμενο ντάμπινγκ αυτοτελώς θεωρούμενες προκαλούν σημαντική βλάβη που απαιτεί τη λήψη προστατευτικών μέτρων. Η μεταποιητική βιομηχανία της Κοινότητας προβάλλει το επιχείρημα ότι με τη λήψη των προστατευτικών μέτρων διαταράσσεται η ανταγωνιστική της ικανότητα και επομένως δεν είναι προς το συμφέρον της Κοινότητας. Λαμβανομένης υπόψη της ιδιαίτερα δύσκολης κατάστασης των παραγωγών πολυαιθυλενίου, η Επιτροπή κατέληξε, ωστόσο, στην άποψη ότι τα συμφέροντα της Κοινότητας απαιτούν άμεση επέμβαση της Κοινότητας με τη μορφή προσωρινού δασμού αντιντάμπινγκ·  ότι αντιμέτωποι με τα αποτελέσματα αυτά οι εξαγωγείς της Σοβιετικής Ένωσης, της Λαϊκής Δημοκρατίας της Γερμανίας, της Τσεχοσλοβακίας και της Πολωνίας, και συγκεκριμένα η Sojuzchimexport, Μόσχα, η AHB Chemie, Βερολίνο, η Petrimex, Μπρατισλάβα και η Ciech, Βαρσοβία, πρότειναν την ανάληψη υποχρεώσεων που θεωρούνται από την Επιτροπή κατάλληλες να άρουν τις επιβλαβείς επιπτώσεις των εισαγωγών αυτών· ότι η Συμβουλευτική Επιτροπή, που έχει συσταθεί με βάση το άρθρο 6 του κανονισμού (ΕΟΚ) αριθ. 3017/79, δεν προέβαλε καμιά αντίρρηση για τη ρύθμιση αυτή· ότι, επομένως, οι υποχρεώσεις των εξαγωγέων, που αναφέρθηκαν προηγουμένως, μπορούν να γίνουν δεκτές και να περατωθεί η εναντίον τους διαδικασία,  ΑΠΟΦΑΣΙΖΕΙ:  Άρθρο μόνο  Οι υποχρεώσεις που ανέλαβαν οι εισαγωγείς της Σοβιετικής Ένωσης, της Λαϊκής Δημοκρατίας της Γερμανίας, της Τσεχοσλοβακίας και της Πολωνίας και ιδίως η Sojuzchimexport, Μόσχα, η AHB Chemie, Βερολίνο, Λαϊκή Δημοκρατία της Γερμανίας, η Petrimex, Μπρατισλάβα και η Ciech, Βαρσοβία, γίνονται αποδεκτές και η διαδικασία αναφορικά με την εισαγωγή πολυαιθυλενίου υψηλής πιέσεως καταγωγής Σοβιετικής Ένωσης, Λαϊκής Δημοκρατίας της Γερμανίας, Τσεχοσλοβακίας και Πολωνίας περατώνεται.  Έγινε στις Βρυξέλλες, στις 24 Μαΐου 1983.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 178 της 22. 6. 1982, σ. 9.  (3) ΕΕ αριθ. C 230 της 3. 9. 1982, σ. 2.